Virallinen miittithread : Kaikki muu - Page 6\n^ En valitettavasti pääse. Täällä on jalkapalloturnauksia ja minut on buukattu sen takia aamupalalle. :/ En ole saanut ketään tilalle, vaikka olen yrittänyt.\n^ Harmi, Meja\nMuuten, muistanko ihan väärin vai sanoiko Alias viimeksi että hänellä ois ollut jonkinlainen pieni kaiutin jonka vois yhdistää esim tietokoneeseen? Vai oliko se joku muu? Mietin vaan tuota intro donia, että otanko koneen mukaan vai onko muita mahdollisuuksia, ja lisäksi tosiaan viimekskin taisi olla se ongelma ettei koneeltakaan saa sitä ääntä ihan niin hyvin kun tossa pelissä toivoisi...\n^Ei ole kaiuittimia, aattelin vain aikoinaan että puhelimesta voisi musaa soittaa? Siitä kyllä kuuluu...Itselläni ei ole ayun kappaleita puhelimessa (ei ole mitään muuta kuin soittareita, vaikka tilaa löytyy, mutta voishan niitä lisätä kyllä), mutta Youtubesta vaikkapa niitä voi hyvin kaivaa esiin, toki vaihtoehdot rajoittuu. Jos taas pieni kaiutin löytyisi Zannalta tai indyltä, se olisi asia erikseen? Puhelimeenkin sopiva kaiuitin olisi hyvä juttu - Vai pidetäänkö intro don Zannan autossa ja kuunnellaan musaa auton soittimesta? xD Mutta ihan tosissaan. Ei muutenkaan näköjään ole miittiin tulossa kuin me neljä...? Harmillista.\nVoin tietty laittaa puhelimeenkin! Niin vähän helpottaa kun ei tartte konetta raahata. Ehkä jos on vaan 3 pelaajaa (?) niin voidaan olla sen verran lähellä et siitäkin kuuluu tarpeeksi hyvin. Laitan tiedostot valmiiksi siihen kännyyn koska tarviin ne tietyt, esim taas tulee sellanen kierros missä biisit kuuluu päällekäin\nOis kyllä kiva jos vielä muitakin pääsisi mukaan! Oliko maya nyt sitten tulossa? Last Angel mietti myös, eikös? Muita?\nJuly 18th, 2014, 1:37 pm\npitäisikö laittaa näille epävarmoille viestiä jostain kautta? last.fmssä yritin esim last angelia etsiä, mutta en varmaksi muista, minkä nimen alla hän siellä on. yksityisviestiä laitoin jo täällä momentsissa, mutta eipä se auta, jos henkilöt ei käy täällä\nkaiuttimia multakaan ei löydy.\nJuly 18th, 2014, 7:41 pm\njoo minä tulen jos vaan sopii ! ' u '\nladydynamitez oli kait ehkä tulossa? harmi kun xaerith ja meja ei pääse.\nJuly 18th, 2014, 8:46 pm\n^Hyvä eikun sitten mukaan vaan!\nOk! Välttyy tosiaan läppärin raahaamiselta.\nJeps, eilen oli miitti päivällä kahdestatoista melkein neljään. Syötiin tosiaan Plevnassa ja kaikki otti jotain kesämenusta. Eipä meillä siellä mennyt kuin alle tunti, syötiin pääruokaa vain. Tämän jälkeen suunnattiin johonkin puistoon, ekana vastaan tuli joen vieressä oleva kaistale joka osoittautui hyväksi paikaksi intro donille. Sateenvarjo piti siis syöksyä hakemaan kun tiesi, mikä biisi on kyseessä. Ekassa erässä Melinda soitti biisien alkuja puhelimestaan, toisessa kahden biisin kertsejä päällekäin ja kolmannessa luki kolmen kappaleen sanoista jonkun kohdan japanilaisesti äänettynä eli eri tavoin kuin ayu laulaa. Mä voitin tietämällä nopeiten valtaosan, maya tiesi toiseksi eniten ja indy ehti arvaamaan yhden. Mä tiesin lyriikkatehtävässä kaikki, mutta viimeisessä vasta vinkkien avulla. Se oli siis Novemberin kertsi. Tykkäsin ite lyriikkaosuudesta, koska se oli sen verta haastava, että yksi lukukerta ei riittänyt yhdenkään kappaleen kohdalla, että joku olisi tiennyt mistä biisistä on kyse. Indyllä oli sitten palkinnot meille muille kolmelle kisaajalle: mä voittajana sain valita ja valitsin sitten Team Ayu extran eli 50 singles-tarrat. Kahdella arkilla kaikki ayun sinkut tarroina. Kaksi muuta palkintoa olivat ayupan (se BALLAD-asu Rock 'n' Roll Circus tourilta) ja POWER of MUSIC- ranneke. Mayalle meni ranneke ja Zannalle ayupan.\nAlko kuulumaan ukkosen jyrinää, joten suunnattiin seuraavaksi kahville tai siis kahvilaan, kun kaikki eivät kahvia ottaneet. Päädyttiin Koskikeskuksen Linkosuolle. Minttusuklaa jäätelöannos tuli vedettyä - nam! Juteltiin siinä johonkin yli kolmeen ayuun liittyviä asioita ja sitten mentiin ulos. Siellä oli satanut, joten kaikki penkit oli märkiä...otettiin kuitenkin yhteiskuvia ja juteltiin vielä mahdollisesti tulevasta miitistä (joka ei olisi vasta joskus kolmen vuoden päästä vaan aiemmin!) ja näin. Olisi kiva pitää miitti jonkun luona, indyn kämppää ensisijaisesti mietittiin, niin voisi katsoa konserttia/laulaa ayukaraokea ym. pystyisi ehkä tekemään kaikkea enemmän. Ja ayutietovisan voisi pitää, sen toki olisi voinut pitää nytkin, jos olisi etukäteen sellainen väsätty.\nMutta kiitos kaikille mukanaolleille! ;D Olisi ollut yhä edelleenkin mukava saada mukaan muitakin, jotka ei olisi käyneet miiteissämme aiemmin. Ja Meja, tunnut olevan sen verta legendaarinen jäsen (vanhin jäsen Melindan ohella, joka on edelleen täällä), että seuraavan miitin ajankohta valitaan vaikka sun aikataulun mukaan. No, älä pelkää, ei tämä ole painostamista. Mutta kun kuitenkin olit nytkin aikeissa tulla mukaan.\nVoi että, olin taas varmaan hirveen tylyn olonen ja puhuin ihan hölmösti kun hermostutti ja jännitti : D varsinkin kun siinä indy ja melinda minusta huolehtivat ja olivat ystävällisiä niin tuli semmonen apua äkkiä pakoon-reaktio x' D yrittäkää ymmärtää, tosin en kyllä minäkään ymmärrä ihteeni.. toivottavasti seuraavan kerran osaan olla normaalisti ja rennosti kun ei sitten ympäristö ole vielä häirihtemässä lisäksi.\nJuly 21st, 2014, 8:22 pm\nmayalle vielä sanoisin,että mulla on ihan sama juttu. Jos meen tilanteeseen, jossa on mulle uusia ihmisiä niin saatan olla aluksi todella jännittynyt ja selittää omiani. En tiiä mikä siinä on, että on niin vaikea olla oma rento itsensä. Ehkä se on tätä suomalaista varauksellisuutta....?\nJa kiitos, minua ei olekkaan aiemmin sanottu legendaariseksi haha.\nJuly 21st, 2014, 9:15 pm


Skanska ostaa osuuden Hjallis Harkimon Sipoonranta-hankkeesta | Rakennuslehti\nSkanska ryhtyy rakentajakumppaniksi kehittämään ja toteuttamaan Sipoonrannan aluetta, jonne tulee lähes 300 asuntoa. Tätä varten Skanska ostaa osuuden Sipoonranta Oy -yhtiöstä, jonka muita osakkaita ovat liikemies Harry Harkimo, Helena Karihtala ja Keskinäinen Eläkevakuutusyhtiö Ilmarinen. Sipoonrannan ensimmäisiä taloja rakentaa Rakennusgemini Oy ja ensimmäisestä infraurakasta vastaa Konevuori Oy, mutta tämän jälkeen alueen toteuttaminen siirtyy Skanskalle. Sipoonrannan kokonaisuuden arvioitu valmistumisaika on vuonna 2013.\nKategoriat Projektit\tRakentaminen\tTalous\nSkanska ostaa osuuden Hjallis Harkimon Sipoonranta-hankkeesta\nAlueen asuntojen myynti ja markkinointi tapahtuu Sipoonranta Oy:n kautta. Skanska puolestaan keskittyy alueen suunnitteluttamiseen ja toteutukseen. Alueen pääsuunnittelija on Aaro Virkkunen Arkkitehtitoimisto Avarc Oy:stä.\nSkanska ja Harkimo ovat tehneet yhteistyötä aiemminkin. Skanska on toteuttanut Harkimolle vuonna 1997 valmistuneen Hartwall-Areenan ja jalkapallostadion Finnair Stadiumin, joka otettiin käyttöön vuonna 2002.\n”Halusimme Skanskan mukaan hankkeeseen hyvien kokemusten vuoksi sekä siksi, että suurena rakennusyrityksenä Skanskalla on tarvitsemamme osaaminen ja toimintavarmuus. Näin voimme itse rauhassa keskittyä alueen myyntiin ja markkinointiin”, Harkimo toteaa.\nLähellä Helsingin rajaa sijaitseva Sipoonrannan alue on monelle tuttu Suomessa pyörivästä Diili-tv-sarjasta, jossa alueelle valittiin myyntijohtaja kilpailun kautta.\n0 vastausta artikkeliin “Skanska ostaa osuuden Hjallis Harkimon Sipoonranta-hankkeesta”


The Clash -päivää vietetään taas!\nRadio Helsinki juhlistaa kansainvälistä The Clash -päivää yhdessä 78:n muun radiokanavan kanssa.\nTorstaina 7. helmikuuta juhlistetaan The Clash -yhtyettä, joka herätteli musiikillaan ihmisten yhteiskunnallista vastuuntuntoa. Päivä on myös kannanotto rasismia ja pelkoa vastaan. Kymmenien radiokanavien lisäksi tapahtumaan ottaa osaa myös 13 kaupunkia, 21 levykauppaa ja The Clash -aiheisia tempauksia järjestetään ainakin Turkissa, Yhdysvalloissa ja Iso-Britanniassa.\nJuhlapäivä sai alkunsa vuonna 2013, kun seattlelaisen KEXP-radiokanavan juontaja John Richards julisti eräänä aamuna, ilmeisen sattumanvaraisesti, että nyt vietetään The Clash -päivää. Perinne on jatkunut kanavalla, joka soittaa juhlapäivänä aina runsaasti yhtyeen tuotantoa klassikoista harvinaisuuksiin, sekä myös arkistosta löytyviä haastatteluja. Samassa hengessä juhlitaan myös Radio Helsingissä.\nThe Clash aloitti toimintansa vuonna 1976 Lontoossa ja toimi suurten nimien, kuten Sex Pistolsin lämmittelijänä. Reggaeta, rockabillya ja dub-musiikkia yhdistelevän bändin uraauurtava soundi on jättänyt jälkensä musiikin historiaan. Monet muusikot kiittävät The Clashia raa’asta ja rehellisestä otteesta musiikin tekemiseen.\nThe Clashin pääteoksena pidetään vuonna 1979 ilmestynyttä tupla-albumia London Calling, joka on säännöllisesti napsinut kärkisijoja erilaisissa maailman paras levy -äänestyksissä. Albumi täyttää joulukuussa 40 vuotta.\nTsekkaa myös päivän virallinen nettisivu.


Mustassa kirjassa on samoja elementtejä kuin Henkiin herätettävissä. Paikallinen rikollispomo Morris Gafferty on jälleen mukana, samoin Rebuksen naisongelmat. Rebuksen naisystävänä on lääkärinä työskentelevä Patience, ja jollen väärin muista, niin Henkiin herätettävissä (Rebus #13) Patience oli jo historiaa ja jokin uusi nainen (nimi ei muistu mieleen) oli tullut hänen tilalleen. Kumpikaan tuttu piirre ei sarjan tässä vaiheessa nostattanut ärtymystä, sillä varsinkin nuo naisasiat olivat pelkkä sivujuoni. Minua ei myöskään häirinnyt sarjan osien lukeminen 'väärässä' järjestyksessä, sillä olen päässyt molempiin kirjoihin hyvin sisälle eikä näissä (onneksi) näytä olevaan mitään suurta, dramaattista juonta, jota seurata rikosten selvittelyn ohella.\nKirjan rikosvyyhti ei ole sieltä räväkämmästä päästä. Rebusin kollega kolkataan Elvis-teemaisen baarin pihalla, ja Rebus alkaa selvittämään, liittyykö juttu kenties vanhaan hotellipaloon, jota kyseinen kollega oli tutkinut omalla ajallaan (joo-o, taas näitä työn sankareita). Sen verran voinen paljastaa, ettei meno juuri hurjemmaksi muutu juonen edetessä, mutta Rebukset viehättävätkin minua aivan muista syistä. En ole Edinburghissa käynyt, mutta niin vain kirjan sivuilta onnistuu välittymään kaupungin paikallistunnelmaa. Tai ainakin sellaista tunnelmaa, jonka voin helposti liittää mielikuviini Edinburghista. On Elvis-krääsää täynnä oleva baari, ja no, baareja ylipäänsä (näissä kirjoissa istutaan olusella kohtalaisen usein), nuhruisia kujia ja kaiken keskellä työtään hoitaa sympaattinen Rebus, joka punkkaa opiskelijoiden ja hulttioveljensä kanssa vuokraamassaan asunnossa. Rebuksen nais- ja asuntoasiat näkyvät kulkevan käsi kädessä ylä- ja alamäkeen. Lisäksi on vähän kinastelua kollegoiden kanssa, pikkuisen huumoria ja apurina toinen symppis eli Siobhan Clarke. Kyllä vaan Rebuksen parissa viihtyy syysiltoina.\nLöysin vanhempia Rebus-pokkareita kohtuuhintaan. Vastustamaton paikka, ja muutama tuli hankittua omaan hyllyyn.\nIan Rankin: The Black Book (1993)\nBlue Moon, 2008\n3 tähteä Blue Moon dekkari englanti kirjasto Rankin Ian\nMai Laakso 17.10.2014 22.34\nOnko näistä tehty elokuvia? Tuttu nimi tuo Rankin. Muuten sain dekkarin postista. Kaunis kiitos sinulle ;)\nMarikaOksa 18.10.2014 10.27\nRebuksesta on tehty tv-sarja, jota olen katsonutkin. Youtubesta löytyy varmaan klippejä, jos kiinnostaa kurkata. Sarjassa Rebusta ovat esittäneet sekä John Hannah ja Ken Stott, ja Stott-jaksoja olen katsonut ja tykännyt. :) Kiva, että paketti löysi tiensä perille.


Spotify – suosittele hyvää musiikkia! | Sivu 22 | Jatkoajan keskustelupalsta\n14.01.2022 klo 12.54\nEi ole Hifiä tulossa lähiaikoina. Ei varmaan Spotify koe tarpeelliseksi kun Pekka-peruskuuntelijalle tuskin on väliä äänenlaadulla.\nNo en tiedä miksi tätä hankkia muutenkaan. Tidal ja Qobuz tarjoaa loistavaa äänenlaatua 20 euron hintaan. Perustallaajalle varmaan ei väliä laadulla ole eikä siitä laadusta mitään irti edes saa, jos pääasiallisesti kuuntelee musiikkia puhelimella ja kuulokkeet on mitä sattuu. Niin kait nykyään suurin osa kuuntelee musiikkinsa?\n15.01.2022 klo 04.31\nHyvällä vahvistimella ja kaiuttimilla saa nykylaadullakin Spotifysta ihan siedettävää ääntä (vaikka onkin vain sen 320kbps) ulos, tosin se täytyy sanoa että kappaleiden välillä on todella suurta vaihtelua. Toki osasyy löytyy varmasti joidenkin kappaleiden tuotannostakin. Täällä lähtee kyllä HiFi-Spotify tilaukseen heti kun saapuu, odoteltu on jo pidemmän aikaa. Toki ~1400kbps on isolle osalle helmiä sioille, mutta pidän silti outona ettei markkinoiden suurin toimija ole saanut hommaa tämän osalta vieläkään purkkiin.Tauno tasalakeille nappikuulokkeineen äänenlaatu on toki se ja sama, eivät tiedä mistä jäävät paitsi. Näistä ylivoimaisesti suurin osa Spotifyn kuuntelijoista tietysti koostuu, eikä siinä mitään. Maksan itse kiljuen vaikka kympin kuussa enemmän, jos saavat äänenlaadun varteenotettavalle tasolle. Palvelu on kuitenkin muuten mielestäni ylivertainen.\nReactions: Nosebleed ja Fiftie\n15.01.2022 klo 04.49\nJuu on spotify kyllä noin muuten parempi kuin esim qobuz, mutta äänenlaadussa luonnollisesti jää kauas taakse. Tidal on kyllä käyttöliittymältään jne ihan riittävän kova, että en näkisi tarvetta vaihtaa spotifyhyyn, jos sille joskus tulee hifiversio. Ja onko se äänenlaatu sitten siellä edes samaa tasoa kuin qobuzilla vai hieman heikompaa?\nQobuzilla on ainakin paras äänelaatu Hi-Res 24-Bit/ up to 192 kHz. Toki lähellekkään kaikkia levyjä ei tuolla laadulla löydy, mutta cd-levyn tasosena kyllä sitten.\nReactions: Nosebleed ja ColCbj\nTidal on kyllä käyttöliittymältään jne ihan riittävän kova, että en näkisi tarvetta vaihtaa spotifyhyyn, jos sille joskus tulee hifiversio. Ja onko se äänenlaatu sitten siellä edes samaa tasoa kuin qobuzilla vai hieman heikompaa?\nNäissähän on nykyisin jo kyse täysin painotuksesta, mitä siltä palvelulta oikeastaan tahtoo. Ei Spotify ole niin ylivoimainen palvelu kuin käyttäjämääristä ehkä voisi kuvitella, ei ainakaan kaikille. Spotifylla on etunsa. Spotifyssa on panostettu aika paljon "sosiaalisuuteen". Kuuntelemansa musiikin jako, yhteiset soittolistat, vuosittaiset yhteenvedot ympäri somea jaettavaksi... Toisaalta Spotifyssa arvostin suuresti heidän algoritmejaan. Spotifyn uutuuskattaukset tai vaikka erilaiset Mixit toimivat varsin hyvin.\nJos vaikka jotain Spotify - Tidal vertailua lähtee tekemään, niin vaikea siinä perussovelluksessa on niin suurta eroa nähdä. Spotifysta huomaa sen olevan jokusen vuoden kilpailijoitaan edellä. Soittolistojen määrä on aika erilainen, käyttöliittymä on hieman hiotumpi, hakukenttä ehkä hiukan hienostuneempi kuin osalla kilpailijoista. Palveluiden vahvuudet ovat vähän erilaiset. Tidalista puuttuu se some-painotus, mutta äänenlaadun puolesta on tarjolla enemmän. Käyttöliittymät alkavat molemmilla olla riittävän laadukkaita. Tidalkin osaa suosituksia tarjota varsin pätevästi. Musiikin määrä molemmissa on aika kovalla tasolla. Hieman eroa tarjonnassa on, joten omista kuuntelutottumuksista riippuen saattaa joku artisti toisessa palvelussa olla, toisesta puuttua. Podcastit ovat merkittävämpi ero Spotifyn hyväksi, jos podcasteja kaipaa. Toki Tidalissa sitten on vastapainona enemmän musiikkivideoita, jonkinlainen "artistilta fanille" slogan kai siellä takana kummittelee. Taitaa Tidal striimauksista maksaakin vähän enemmän artisteille.\nSpotifyn suosio on helppo ymmärtää. Se on helppo, sisältöä on paljon erilaista ja se musiikinlaatukin riittää valtaosalle heittämällä. Mutta ymmärrän senkin, miksi osa käyttäjistä jo mieluummin valitsee jonkun muun striimauspalvelun. Käyttöliittymät, sisällön määrä ja esim. suosittelualgoritmit alkavat monilla muillakin olla kohdillaan, samaan pakettiin osa tarjoaa sitten paremman musiikinlaadun kaupan päälle.


Boxer - Jumittavat takaovien saranat\nKirjoittaja Aihe: Boxer - Jumittavat takaovien saranat (Luettu 1555 kertaa)\n« : 26.02.2017, 16:53:38 »\nTakaovien saranoihin kannattaa porata voitelureiät (2,5 mm, johon mahtuu voiteluainespraypullon muoviputki sopivasti). Yksi reikä keskellä saranaa riittää, jotta saranat saa voideltua kunnolla. Jos saranat ovat todella pahasti jumissa, voi saranoihin porata kolme reikää. Reiät kannattaa porata niin, että ne jäävät piiloon/suojaan, kun ovet laittaa kiinni. Parasta olisi, jos reikään saisi laitettua suojaksi vielä jonkin muovitulpan.\nTässä autossa takaovien todella pahasti jumittavat saranat sai viimeinkin voideltua toimiksi, kun porasi nuo reiät ja jaksoi parisen tuntia suihkuttaa niistä irrotusöljyä saranoiden sisälle, välillä paineilmalla auttaen ja ovia heiluttaen. Toisen oven ylimmäinen sarana vaati kolmen reiän poraamisen ennen kuin sen sai voideltua liikkumaan kunnolla. Lopuksi laitoin sitten vähän pysyvämpää voiteluainetta saranoille.\nTodella surkeasti suunniteltu nuo saranat, kunnei niitä käytännössä pysty riittävästi voitelemaan ilman tuon reiän poraamista ja ilman voitelua taas jumittavat, jonka seurauksena sitten repeytyvät ovipellistä pistehitsaukset irti saranoiden kohdalta (Peugeotilla tiedossa oleva tyyppivika, josta on tehty huoltotiedote ja korjausohjeet). Eikä niitä saranoita ole ilmeisesti tehty purettaviksi.\nOnneksi tuon reiän poraaminen saranaan on todella helppo toimenpide ja sen jälkeen voitelu onnistuu todella nopeasti ja tehokkaasti.\n« Viimeksi muokattu: 11.03.2017, 16:38:35, kirjoittanut ToniL »


Pennut | Saattaa 2022\nKitten vie 25 mailin matkan minibussin etupuskurin sisällä\nPit Bull Terrieriltä piilossa oleva pikkubussi onttoaukon etupuskurissa, pelastetaan Palm Springsissä Kaliforniassa 25 mailin matkan jälkeen.\nPoliisi pelastaa ihastuttavan uuden kissanpentukumppanin nimeltä Squirt\nPoliisi vei kotiin oranssin raidallisen kissanpennun, kun toinen virkamies löysi sen sateessa roskakorin alapuolelta. Nämä kaksi ovat loistavia kumppaneita!\nKissanpennun kausi: Mitä tehdä, jos löydät pentuja\n`` Kissanpennun kausi '', kuten monet ihmiset kutsuvat, kestää noin maaliskuussa syyskuuhun Yhdysvalloissa, mutta se voi vaihdella alueesta ja ilmastosta riippuen. Entä jos kohtaat kissanpennun tai pentueen pentuja jossain? Mitä sinun pitäisi tehdä? Tässä on muutama ohje.\n21 hienoa kissafaktaa lasten kanssa jakamiseen (kuvilla!)\nLapset rakastavat kissan tosiasioita, ja kissaa rakastavat aikuiset myös! Tiesitkö, että viidellä kerroksella putoavien kissojen eloonjäämisaste on 90 prosenttia? Tiedätkö kuinka nopeasti kissa voi juosta tai kuinka korkealle he voivat hypätä? Tässä on 21 mielenkiintoista kissatietoa, joita lapset - ja aikuiset - eivät ehkä tiedä ja jotka voivat upottaa heidät edelleen kissan maailmaan!\nOn sydäntä särkevää ajatella, että äiti-kissa ei hyväksy vauvojaan, ja saatat ihmetellä, miksi se edes tapahtuu lainkaan. Syitä on monia, ja niihin sisältyy mm. Äidin vaistojen, sairauden ja epämuodostumien puute. Tässä on joitain syitä, joiden vuoksi kissaäiti voi hylätä tai hylätä pennut.\nPelkään, etten rakasta kissani, kun hän kasvaa ja tulee kissaksi\nAjattele muutosta tällä tavalla: Jos pennut ovat kaikki korkean oktaaniluvun, löysän huumorin suhteen, aikuiset kissat ovat kuivia, jotka tekevät sarkastisia katkelmia sivulta.\nTaimitarhat antavat vastasyntyneille pennuille uuden mahdollisuuden elämään\nVastasyntyneet pennut ovat eniten vaarassa olevia eläimiä, jotka menevät turvakoteihin. lue kuinka jotkut hoitajat menevät ylimääräiselle mailille varmistaakseen näiden kissojen selviytymisen.\nHyvä kissanpentu: En ole valmis hyväksymään, että olet melkein kissa\nRehellinen kysymys: Olemmeko koskaan todella valmiita käsittelemään sitä hetkeä, jolloin pennuistamme tulee kissoja?\n5 kissanpentuvideota, jotka vievät sinut läpi kylmän sään bluesin\nKun sää muuttuu kylmemmäksi ja yöt pimenevät aikaisemmin, monet ihmiset alkavat kokea kylmän sään bluesin. Mikä olisi parempi tapa torjua syksyn ja talven funk kuin rauhoittamalla sielusi viidellä suloisella kissanpentuvideolla?\nParhaat kissanpentujen nimet\nMikään ihastuttava uusi kissanpentu ei tuo hymyä kenelle tahansa kasvoille! Nyt kun sinulla on pieni pörröinen turkispallosi, mitä nimität hänelle? Sen on oltava jotain, mistä hän voi olla ylpeä ... kokeile hauskojen kissanimien luetteloamme! Nainen Adelaide\nMiksi kissanpennun sosiaalistaminen on niin tärkeää\nMonilla kissoilla on maine, että he ovat ujo, juoksevat piiloutumaan sängyn alle, kun vieraat saapuvat, tai kieltäytyvät tulemasta ulos kantajastaan eläinlääkäriasemalta. Hyvä uutinen on, että joissakin varhaisissa kissanpennun sosiaalistamiskoulutuksissa sen ei tarvitse olla niin.\nJos toinen eläin puree sinua tai lemmikkisi, tiedätkö mitä hätätoimenpiteitä on tehtävä? Tässä on tapoja hoitaa eläinten puremat ja toimenpiteet niiden estämiseksi.\nPennun seurustelu: Mitä sinun on tiedettävä\nHaluatko ystävällisen, luottavan kissan? Tapa, jolla kasvatat kissan varhaisen kissanpennun aikana, on valtava rooli tämän tavoitteen saavuttamisessa. Tässä on muutama asia, joka sinun tulisi tietää kissanpennun sosiaalistamisesta.\nItävaltalaiset palomiehet purkavat auton ja pelastavat kissanpennun\nWien täynnä viinejä? Mielestäni ei. Itävallan pääkaupungin asukkaat heräsivät mewing-äänistä vain löytääkseen kissanpennun loukkuun pysäköityn auton konepellin alle. Todistajat olettivat, että hupun nostaminen kissanpennun vapauttamiseksi olisi asian loppu, ei niin. Eläin pakeni ja pakeni nopeasti toiseen ajoneuvoon,\nparas kissa video ikinä


Tigerin vaimo haluaa yksinhuoltajuuden\nsunnuntai 20.12.2009 klo 15:09\nElin Nordegren haluaa petollisen ja lääkkeistä riippuvaisen Tiger Woodsin pois elämästään.\nElin haluaa molempien lasten yksinhuoltajuuden. ZUMA WIRE\nTiger Woodsin petetty vaimo aikoo latoa miehelleen tiukat vaatimukset tulevassa avioerossa. Elin Nordegren haluaa paitsi puolet miehen reilun 400 miljoonan euron omaisuudesta, myös parin kahden lapsen yksinhuoltajuuden. Pariskunnan tytär Sam on kaksivuotias, ja nuorimmainen Charlie-poika vasta kymmenkuukautinen vauva.\nRuotsalaiskaunotar ei usko miehensä enää parantavan tapojaan. News of the World -lehden mukaan unilääke Ambieniin ja kipulääke Vicodiniin koukussa oleva huippugolfari ei ole lupauksistaan huolimatta hakeutunut hoitoon riippuvuutensa korjaamiseksi.\nElinin ystävän mukaan Tigerin vaimo on raivoissaan miehelleen, eikä aio kääntää päätään avioeron suhteen. Häntä ei myöskään enää kiinnosta onko mies vielä tekemisissä rakastajattariensa kanssa.\n– Tigerin piti mennä hoitoon, mutta hän ei ole tehnyt mitään asian hyväksi. Sen sijaan hän on mennyt ystävänsä luokse Marylandiin ja väittää pyrkivänsä kuiville ilman apua. Hän käyttäytyy kuin pieni lapsi, ystävä kertoi News of the World -lehdelle.\nElinin huhutaan olleen yhteydessä kalifornialaiseen huippuasianajajaan Sorrell Tropeen, joka on hoitanut muun muassa Britney Spearsin avioeron.\nWoodsin ystävien mukaan mies on täysin murtunut, ja hukassa liemessä, jonka on itse keittänyt. Hän on vannonut pitävänsä ainakin 12 kuukauden tauon golfista saadakseen mahdollisuuden saada elämänsä taas järjestykseen.


Kipua - Kilpirauhasen vajaatoiminta\nViime viikkojen aikana olen löytänyt ihan uusia kipuja itsestäni.\nSormet ja ranteet (nivelet) on jäykät ja särkevät. Tulee ihan vanhuus, se mitä kuvittelen sen olevan, mieleen.\nKäsivarsien (mitkälie) lihakset ovat kipeytyneet siitä että vauvan pää nojaa käteen ja tällä hetkellä käsivarret on aivan kosketusarat ja vauvan syöttäminen on aika tuskaisaa..\nJa migreeni, migreenini on mennyt uusiin ulottuvuuksiin. Ennen särky alkoi takaraivolta ja levisi ohimoille. Nyt kipu alkaa kuin puskista, iskee suoraan vasempaan ohimoon ja se tuntuu siltä kuin joku kaivaisi ruuvimeisselillä aivoja. Ensimmäisen kerran kun näin kävi, luulin jo että nyt tulee aivohalvaus. Asiaa kuitenkin tutkittuani totesin että se on vain yksi migreenin muoto.\nEn ole päässyt vieläkään uusiin labroihin joten täytyy sanoa etten tiedä kummasta kaikki johtuu, Hyperistä vai Hyposta. Veikkaisin kuitenkin hyperiä koska tälläistä ei ole ennen ollut.\nHermotkin on taas kiristynyt kuin viulunkieli. Mies on taas aivan hukassa kun saan raivokohtauksen joka asiasta. No en joka asiasta, kyllä siihen joku syy tarvitaan mutta sanotaanko näin että sen asian ei tarvitse olla kovin iso. Jos sama asia toistuu useamman kerran niin huudan ja vittuilen ainakin puolituntia. Ja sen jälkeen mies antaa takaisin. Tosi rentouttavaa.\nJospa parin viikon sisään menisi sinne labroihin niin saisi taas tehtyä tarvittavia muutoksia lääkitykseen. Tällä hetkellä otan 0,15mg päivä.\nPrevious Previous post: Ailahtelua\nNext Next post: Anti-sosiaalinen\n6 thoughts on “Kipua”\nHitaasti hyvää tulee. Et ehkä ole vielä tarpeeksi kauan saanut lääkitystä. Pidän peukkuja että kivut häviävät.\nminulla on jo pari vuotta ollut juuri samoja oireita. Lihakset ja nivelet särkevät jatkuvasti, aamuisin en meinaa päästä sängystä ylös…Autoimmunivajaatoiminta minullakin.\nSuurin ongelmani oli kuitenkin muistamattomuus, mikään ei pysynyt päässäni.\nUudelta yksityisendokrinologilta sain Thyroksiin 3 lääkityksen, ja noin kuukauden kuluttua aivosumu alkoi hälvenemään! Tällöin sanottiin että on n 50% mahdollisuus että auttaisi myös nivelkipuihin…minulla ei ikäväkyllä näin tapahtunut.\nMikset nosta annosta? Sulla on SELKEÄSTI vajaatoiminnan oireita. Syöthän Seleeniä, sinkkiä, magnesiumia, B-vitamiinia, D-vitamiinia ja C-vitamiinia tarpeeksi?\nEn viitsi nostaa annosta kun sitä on juuri 5vk sitten laskettu edellisten labrojen perusteella (olin hyperillä).\nsopisi kai oireisiin,mutta epäilen kyllä että johtuu nyt vaan tästä kun annosta ei ole saatu oikealle kohdalle.


Luokka: uimapuvut | fi.artexhausts.com\nUimapuvut ovat olleet hienoja vuosien varrella, ja muotiteollisuus on keksinyt useita uusia, rohkeita ja tyylikkäitä malleja. Yksi tällainen klassinen muotoilu, joka saa muutoksen, on monokini. Monokini on yksiosainen uimapuku, joka voi olla söpö. Parhaat Monokini-uimapuvut naisille, joilla on kuvia: Täällä on lueteltu joitain parhaista monokini-malleista, joista voit valita, 1. Suunni..\n9 parasta ja söpöä kaksiosaista uimapukua naisille, joilla on kuvia\nKaksiosaiset uimapukujen mallit ovat erittäin suosittuja ja mukavia. Naiset, jotka rakastavat pukeutumistaan mekkoon, joka tarjoaa heille helppoutta ja tyyliä, voit mennä 2-osaiseen uimapukuun. On mekkoja, joissa on monia malleja, joissa korkea vyötärö, matala vyötärö, rento ja monia erityyppisiä. Tässä on tyy..\n9 söpöä täydellistä uimapuku naisille, joilla on kuvia\nUimapuvut voivat olla söpöjä ja ne voivat olla vain käytännöllisiä. Uimapuvut, joita jotkut naiset mieluummin pukeutuvat, ovat pääasiassa uimista varten. Tähän voi kuulua sukellus, surffaus jne. Tässä keskitytään pitämään itseäsi aina kuivana ja suojaamaan itseäsi ankaralta auringolta ja vesistöiltä. Täydellinen uimapuku..\nUimapuvut kehittyvät aina niin usein. Hyllyiltä löydät upeita kuvioita, jotka saavat sinut haluamaan ostaa ne kaikki. Uimapuvut, jotka ovat erittäin kauniita ja naisellisia, ovat hameellinen uimapuku. Hameelliset uimapuvut voivat olla kaksiosaisia tai se voi olla yksiosainen. Voit valita värit ja tulosteet, jotka ovat rohkeita ja kauniita. Naisten ..\n9 modernia bikini-uimapukua, jotka saavat sinut näyttämään seksikkäiseltä\nKuka ei halua näyttää tyylikkäältä ja kurvikaltaiselta rannalla? Koko tunnustus ei koske vain vartaloasi, vaan myös täydellistä uimapukua. Tässä on 9 suosituinta Bikini-uimapuku-mallia, jotka antavat sinulle energian erittäin varmasti näyttääksesi kehosi. Se auttaa myös pitämään olosi kevyenä ja piristyneenä, kun todella haluat nauttia rannan retkistä. Parhaat naisten biki..\n9 modernia ja söpöä naisten uimapukupeittoa\nOn olemassa erilaisia uimapukupeitteitä, kuten tunikat, lyhyet housut, mekko tai sarongit. Tunikat ovat suosikkeja kaikkien muiden tyyppien joukossa. Niitä on myös vaihtelevia kankaita, kuten puuvillaa, farkkua, elastaania ja pellavaa. Jokaisella kiinteistöllä on ainutlaatuiset ominaisuutensa, kuten hengittävä ominaisuus, nopea kuivuminen, nopeasti imukykyinen ja jotkut ovat saatavana vain tyyliin. Paras uim..\n9 mukavaa Plus-kokoista uimapukua trendikkäille naisille\nVoit nyt lyödä kuumaa aurinkoista rantaa luottaen näihin plus-kokoisiin uimapukuihin. Jos etsit trendikkäitä tyyliä, söpöjä ja seksikkäitä uimapukuja, niin tässä on määränpääsi. Ne on tehty sopimaan ja tasoittamaan muotoasi täydellisesti. Se tarjoaa kaikki ominaisuudet, kuten vatsan hallinta, ylimääräinen rintatuki ja jopa klooria kestävät kankaat, jotka tarjoavat varman käyrätietoisen. Parhaat Plus-kokoiset na..\n9 muodikasta suunnittelija uimapuku tyylikkäille naisille\nRannalla käyminen on hieno tapa viettää vapaa-aikaa. Tämä aktiviteetti on myös paras tapa tyyliäsi näyttää ja näyttää lumoavalta. Uimapuku on pakollinen, kun haluat lähteä veteen. Suunnittelijan uimapuku on vain sensaatiomainen tapa uida meressä. Nämä suunnittelija uimapuvut antavat sinulle reunan ja tarjoavat sinulle tarvittavan mukavuuden tyylin lisäksi. Parhaat suunnitte..\n9 uusinta ja söpöä yksiosaista naisten uimapukua\nEtsitkö yksiosaisia uimapukuja tällä kaudella? Olet oikeassa paikassa. Uimapuvun käyttäminen tekee sinusta aina mukavan. Tässä on hyviä valintoja, jos haluat olla söpö ja tyylikäs. Saat useita värejä ja malleja mekko malleista eri materiaaleista. Jotkut huippumallit ovat täällä sinua varten. Naisten parhaat 20..\n15 ultramodernia uimapuku miesten muotia 2019\nMiesten uimahousut ja -housut ovat täydellinen valinta parhaimmille miesten uimapukuille. Ne koostuvat pääasiassa mikrokuitupehmeistä ja mukavista kankaista, kuten korkealaatuisesta polyesteristä, elastaanista, nylonista ja joskus myös puuvillasta. Niissä on joustava solmio vyötäröllä tai vetoköydet on saatavana helpommaksi. On malleja..


Mikä on Psykofyysinen psykoterapia | PsykoterapiaCami\n(Koko teksti on yhteenveto seuraavilta kotisivuilta:\nKehopsykoterapian juuret ovat 1900-luvun alun psykoanalyytikoiden työssä. Psykofyysisen lähestymistavan oppi-isinä voidaan pitää mm. Otto Fenicheliä (1897-1946), Sandor Ferencziä (1873-1933), Georg Groddeckia (1866-1934), sekä Wilhelm Reichia (1897-1957), jotka kiinnostuivat siitä, miten potilaan psyyken rakenne ja puolustusmekanismit ilmenivät myös fyysisellä tasolla mm. lihasjännityksinä ja hengityksen rajoitteina ja miten kehoon vaikuttamisen kautta voitiin tavoittaa tunteita, joita pelkällä psykoanalyysilla ei tavoitettu.\nViimeisten sadan vuoden aikana kehopsykoterapia on kehittynyt muiden psykoterapioiden ja neurotieteiden kanssa rinta rinnan. Erilaisia kehopsykoterapian alasuuntauksia on satoja. Suomessa kehopsykoterapiakoulutuksia on järjestänyt kaksi yhdistystä: Suomen luonneanalyyttinen kehopsykoterapiayhdistys ja Psykofyysinen psykoterapia ry (entiseltä nimeltään Suomen psykofyysinen psykoterapiayhdistys).\nPsykofyysisen psykoterapia ry:n järjestämä koulutus perustuu George Downingin menetelmään ja elämäntyöhön. Downingin työn alkuvaiheet pohjautuvat psykodynaamiseen objektisuhdeteoriaan. Myöhemmissä vaiheissaan hän on ottanut työskentelytapaansa vaikutteita enemmän kognitiivis-behavioraalisten psykoterapian teoriasta ja menetelmästä. Työskentelytapa on integratiivinen ja monen eri psykoterapiasuuntauksen edustajat ovat kokeneet mielekkääksi yhdistää sitä omaan viitekehykseensä.\nDowningin teorian keskiössä on kehon järjestäytyminen (body organizing). Tällä käsitteellä tarkoitetaan kaikkea sitä hienovireistä jäsentymistä ja muutosta, mitä kehossa tapahtuu kaikessa toiminnassa ja vuorovaikutussuhteissa. Nämä pienet muutokset tapahtuvat jatkuvana virtana ja ilmenevät mm. asennoissa, liikkeissä, eleissä, ilmeissä, äänensävyissä, lihastonuksessa ja hengityksessä. Kehon järjestäytyminen on proseduraalista tietoa ja pitkälti tiedostamatonta. Näistä pienistä liikahduksista ja niihin liittyvistä tunteista ja ajatuksista on kuitenkin mahdollista tulla tietoiseksi.\nKehon järjestäytymisen mallit syntyvät ja kehittyvät jo varhaislapsuudessa ja muokkautuvat edelleen lapsuuden ja nuoruuden aikana. Aikuisuuteen mennessä meillä kaikilla tietyt mallit ovat “ylikäytettyjä”, toiset taas “alikäytettyjä”. Toimintamallit, jotka ovat olleet tarpeellisia varhaisemmassa elämänvaiheessa eivät välttämättä toimi enään. Psykofyysisessä psykoterapiassa onkin mahdollista lisätä tietoisuutta omista kehon järjestäytymisen ja vuorovaikutuksessa olemisen tavoista ja oppia tämänhetkisen elämän kannalta tarkoituksenmukaisempia malleja. Yhtenä psykofyysisen psykoterapian tavoitteena voidaankin pitää kehon järjestäytymisen ja sen myötä myös tunteiden säätelyn joustavuutta ja laajempaa kirjoa. Pohjimmiltaan tässä prosessissa on kyse sisäistyneiden vastavuoroisten suhteiden kentästä, ihmisen suhteesta itseensä ja ulkomaailmaan.\nPsykofyysisessä psykoterapiassa voidaan työskennellä hyvin hienovaraisin menetelmin. Työskentelyssä huomioidaan aina potilaan mielen rakentuminen ja tunteiden säätelykyky. Käytetyt menetelmät ovat aina suhteessa terapiasuhteen laatuun ja terapian senhetkiseen kontekstiin.


maaliskuu, 2015 - Aki Laitinen\n1 kommentti\t/ Voimaharjoittelu, Yleinen / Kirjoittaja Aki Laitinen\nNyt pohdin hiukan sitä, mitä voimaharjoitteluun sitoutuminen käytännössä vaatii. Monestihan aloitamme harjoittelun intoa täynnä vaikkapa vuoden vaihteessa, mutta jo helmikuussa into alkaa laantua ja treenit jäävät. Harvassa ovat ne ihmiset, jotka nuorena löytävät kuntosaliharjoittelun ja jatkavat sitä säännöllisesti hamaan tappiin asti. Itse kävin salilla ensimmäisen kerran 15-vuotiaana, ja olen sen jälkeen kokenut monta kertaa sen …\nHarjoitteluun sitoutuminen Lue lisää »\nKommentoi\t/ Voimaharjoittelu, Yleinen / Kirjoittaja Aki Laitinen\nKäytän blogissani tarkoituksella termiä voimaharjoittelu kuvaamaan monenlaista painoharjoittelua. Pidän sanasta, koska lihasvoima on kaiken liikkeemme ja toimintakykymme perusta. Jos kuitenkin tarkastellaan kuntosalilla harjoittelevia ihmisiä, niin harjoittelun motiivi on usein muu kuin pelkkä voiman hankinta. Osa harrastaa voimanostoa, jossa tavoitteena on maksimoida tulos kolmessa eri suorituksessa: jalkakyykyssä, penkkipunnerruksessa ja maastavedossa. Painonnoston lajiliikkeet taas ovat tempaus ja …\nNäin aloitat voimaharjoittelun Lue lisää »\nKommentoi\t/ Sairaudet, Suorituskyky, Voimaharjoittelu, Yleinen / Kirjoittaja Aki Laitinen\nBlogin ensimmänen postaus on hyvä aloittaa määritelmällä siitä, mitä voimaharjoittelu mielestäni on ja minkälaista etua se yksilölle saa aikaan. Harjoittelun aloittamista pohtivan kannattaa keskittää ajatuksensa positiivisiin asioihin, ja pidemmälle ehtinyt voi miettiä, onko harjoittelu antanut jotain enemmänkin kuin mitä alkuun toivoi. Voiman ja lihasmassan kasvu on elimistön luonnollinen vastaus lisääntyneeseen työmäärään sekä keholle asetettuihin fyysisiin …\nVoimaharjoittelu 101 Lue lisää »\nCopyright AL Sports Performance Oy 2021


Perjantain parhaat New York -tunnelmissa - Noora & Noora\nPerjantain parhaat New York -tunnelmissa\nReissun parhaat asukuvat otti minulle tuntematon bloggari Brooklyn Bridge taustanaan. Ilmeisesti kyseessä oli joku isompi blogistara, sillä hänellä oli mukanaan paitsi Ikea-kassillinen asusteita ja vaatteita myös valokuvaaja ja stailisti. New York Fashion Week oli käynnissä kun palasimme Bostonista Nykkiin ja sen kyllä huomasi. Asukuvia otettiin joka toisessa kadunkulmassa, metrossa näkyi malleja ja tehdasrakennuksissa oli muotinäytöksiä. Osa näytöksistä oli avoimia, eli luomuksia olisi päässyt ihastelemaan myös tavallinen kansalainen.\nReissun paras aamiainen oli Tiny’s and the Bar Upstairsissa. Tosi hyvät pannarit ja jugurttiannos, tummapaahtoista kahvia ja ystävällinen palvelu. Myös viereisen pöydän munkit näyttivät ja tuoksuivat herkullisille. Terassilta oli hyvä vakoilla ohikulkevia ihmisiä. Koiria ulkoilutettiin Guccin karvatohveleissa, yleisin vaunumalli oli Bugaboo Cameleon ja Lululemon on edelleen se suosituin trikoomerkki.\nReissun parhaat housut olivat Banana Republicin Girlfriend-malliset farkut. Kuten kuvista näkee, niin minulla oli ne loppulomasta joka päivä päällä. Farkut ovat yhtä mukavat kuin verkkarit, etenkin kun nappasin vahingossa yhden koon liian isot pöksyt. Banana Rebuplicilla on muitakin kivoja löysiä malleja, jotka kannattaa katsastaa, jos liike tulee matkan varrelle.\nReissun parhaat vauvahavainnot sai leikkipuistoissa ja ruokakaupoissa. Manhattanilaisten vauva-arjessa vaikutti olevan samoja elementtejä kuin meillä Suomessakin. Arkisin tosin ruokakaupoissa ja puistoissa näkyi lähinnä nannyja, ihan pientenkin vauvojen kanssa, joka ei ole ihme äitiyslomien ollessa vain parin kuukauden pituisia.\nPuistot olivat samanlaisia kuin Suomessa, mutta miniatyyriversioita. Meidän leikkipuistomme kokoiselle maapläntille oli Manhattanilla saatu mahtumaan leikkipaikka, urheilukenttä ja koirapuisto. Viikonloppuisin puistoissa näkyi myös äitejä ja isiä. Isillä oli yleensä sanomalehdet mukanaan ja äitien timantit kiiltelivät auringossa, kun lapsille annettiin keinuissa vauhtia. Näissä puistoissa leikkivät olivat varmaan toki keskimääräistä varakkaampia, mutta kurkkikaapa seuraavalla reissulla ihmisten nimettömiä, Amerikassa sormukset ovat melko mahtipontisia myös ihan taviksilla.\nKeinuttaessa Baby H:ta salakuuntelin röyhkeästi ihmisten keskusteluja ja päivähoito tuntui puhututtavan sielläkin. Ongelmat tosin olivat erilaisia, sillä viereiset äidit pohtivat sitä, mihin yksityiseen päiväkotiin lapsi kannattaisi laittaa, miten häntä prepattaisiin hakua varten ja olisiko päiväkodista etua myöhemmin koulua valittaessa. Molemmat äidit totesivat keskustelun päätteeksi, että Manhattanilta muutetaan pois heti kun vain voidaan. Bongasin myös yhden muskarin Central Parkista. Tätä muskaria veti mies kitaran kanssa ja vain joka kolmas laulu oli lastenlaulu, muuten hoilattiin kuorossa muun muassa Hansonia ja Oasista. Aika hauskaa!\nReissun paras hotelli oli Nomo Soho. En ole ikinä tajunnut, miksi maksaa hotellihuoneen näköalasta, siellähän vain nukutaan. Nyt tajuan. Näköala 16. kerroksesta oli mieletön. Hotellissa viihtyi muutenkin kuin pakollisen ajan, sillä maisemasta löysi aina uutta ihasteltavaa. Aamuisin lenkkivuorolainen (eli onnekseni joka kerta minä, sillä mieheni on toivottoman aamu-uninen) kävi juoksemassa ja haki aamupalaa läheisestä delistä tai Starbucksista. Rakastan bageleita, joiden välissä on juustoa, kinkkua ja kananmunaa, pelkällä tuorejuustobagelilla ei lähde nälkä. Aamiainen nautittiin ison kahvin ja näköalan kera.\nReissun paras kahvi oli viimeisenä aamuna Battery Parkissa. Kävimme vielä pikaisella kävelyllä ennen lentoa, koska pitihän päivän askeleet saada kokoon. Puiston olivat kansoittaneet lenkkeilijät, joista yllättävän moni juoksi ilman paitaa, miehet siis. Ilman paitaa juoksevat olivat poikkeuksetta erittäin lihaksittaita, lieköhän niin, että lihaksikkaille tulee helpommin kuuma viileässä syyssäässä…\nReissun paras lenkki on kliseiden klisee, mutta silti niin ihana, eli juoksu Brooklyn Bridgelle aamutuimaan. Luotan ulkomaan reissuilla joka kerta siihen, että olen nopeampi juoksemaan kuin ne ohikulkijat, joita pyydän ottamaan kuvan. Joskus minulle käy vielä kalpaten ja puhelimeni lähtee nopeajalkaisen voron matkaan, toistaiseksi olen kuitenkin monta lenkkikuvaa rikkaampi ja puhelin on edelleen tallessa.\nSauna kaikilla aisteilla\nMistä on unelmaloma Bostonissa tehty?\nPrinsessan lompakko ja muita ostoksia\nVierailu Noora H:n vaatekaapilla\nReissuopas: matkalla vauvan kanssa\n09/15/2017 at 07:05\nAivoni ovat vielä aamusolmussa, luin ensin, että koirilla oli tohvelit lenkillä :-D! Ihania kuvia ja tunnelmia. Pitääpä itsekin alkaa järjestää syksyn ja talven matkoja lähiaikoina. Viikonlopun ohjelmassa on kuitenkin matkasuunnitelmien sijaan kotitöitä, paljon joogaa, sienimetsässä käynti ja Habitare (josta odotan ihan hirveää pesänkohennuskriisiä, sillä jotenkin syksyn hämärä paljastaa ihan armottomasti kaiken sen, mitä kotona pitäisi tehdä, mutta kun ei ole aikaa, osaamista eikä paukkuja…).\n09/15/2017 at 18:26\nSun viikonloppu kuulostaa ihanalta. Habitareen ja joogaan haluaisin itsekin, sienimetsästä mulle kelpaisi sienet, mutta sen metsäosuuden voisin skipata. 😀 Hävettää myöntää, mutta mun sienituntemus on olematon, en siis saisi metsästä poimittua mitään syömäkelpoista. Meillä on tänä viikonloppuna ystävän häät, eli tosi kivaa ohjelmaa tiedossa meilläkin. 🙂\n09/16/2017 at 05:13\nMinä tunnen suppilovahveron, kantarellin, tatit ja mustan torvisienen, eli kyllä metsään jää jäljiltäni varmasti paljon syömäkelpoista. Olen ajatellut, että joskus pitäisi mennä marttojen sienikurssille tai vastaavaa. Metsässä on kyllä kivaa näin syksyllä, kaikki värit ja tuoksut ovat niin intensiivisiä. Toivottavasti löytyisi puolukoitakin :-)!\n09/15/2017 at 08:18\nVoi miten ihana postaus! Piristi täällä kolmatta viikkoa flunssassa ja poskiontelotulehduksessa kituvaa (jopa blogien lukemisesta tulee hiki päälle :D). Valitettavasti vain lietsoi matkakuumetta ihan armottomasti… Mä niin haluan New Yorkiin! Ollaan suunniteltu kaverin kanssa, että viiden vuoden päästä lähdetään pyöreiden vuosien matkalle Nykkiin. Mutta malttaako odottaa niin kauan?! (tosin tilin saldo ehkä pakottaa just nyt odottamaan…)\n09/15/2017 at 18:31\nAuts, pikaista paranemista!\nKaveriporukan reissu Nykkiin kuulostaa mahtavalta. Ja juuri noin, että sinne lähdetään juhlimaan pyöreitä. Meillä on ystäväporukan kesken reissaaminen vähän jäänyt lasten ja muiden myötä, opiskeluaikoina tuli tehtyä useitakin matkoja. Ystävien kanssa reissaaminen on ihanaa, toivottavasti siihen tulee vielä mahdollisuus. Ehkä ehdotan meillekin tuollaista juhlavuosimatkaa. Kiitos ideasta ja rentouttavaa viikonloppua myös sinne. 🙂\n09/17/2017 at 19:37\nHih pakko kommentoida, että ihan sama mulla 😀 Oltiin sovittu ystäväni kanssa, että kun täytetään molemmat 40 v. lähdetään Nyciin. No nyt se on siirtynyt viiden vuoden päähän kun täytämme 50 v. Josko siihen mennessä tilin saldokin antaisi paremmin myöten…!\n09/15/2017 at 08:26\nVoihan ihana Nyki!\nSanos muuta. Se on kyllä kiva kaupunki. 🙂\n09/15/2017 at 08:35\nAi vitsi, miten ihania Nykkitunnelmia! <3 Alkaa olla jo liian pitkä aika, kun siellä olen käynyt ja tämä postaus sai kyllä matkakuumeen taas nousemaan! 🙂 Pitää laittaa muistiin tuo aamiaispaikka ja tuo teidän hotelli! Näyttää ihan mielettömiltä nuo maisemat! Kerran yövyin Nykissä ikkunattomassa hostellihuoneessa ja mietin, että never again..maksan mielummin vähän enemmän (ja Nykissä se on usein aika paljon), jotta löytyy ikkuna! 😀 Usein pitkän kaupunkipäivän jälkeen on ihana vain rentoutua hotellihuoneessa ja silloin sen viihtyisyydellä on kyllä väliä! 🙂 Ja etenkin silloin, kun on lapsi mukana reissussa. Kivaa viikonloppua!\n09/15/2017 at 18:43\nMä kerään myös Google Driveen matkavinkkejä- ja ideoita. Aina kun luen uutta Mondoa, niin sinne tulee pari kohdetta lisää. Kesälomareissuja suunniteltaessa listat helpottaa, kun ei tarvitse selata koko lehtiläjää uudestaan läpi.\nIkkunattomat budjettihotellit on mullekin tuttuja, meillä on välillä ollut aika, hmm, mielenkiintoisia hotelleja. 😀 Naapurihuoneissa on joillain reissuilla ollut ilotyttöjä, huumekauppaa ja ties mitä. Nyt taso on vähän noussut, lapsen kanssa ei tosiaan viitsi mennä ihan hirveisiin murjuihin. Ja nykyään myös joskus haluan vähän luksusta, vaikka se sitten olisi matkan pituudesta, shoppailuista tai muista pois.\n09/15/2017 at 08:42\nNiin ihania kuvia ja tunnelmia! Mulla on ikuinen New York -kuume eikä se tästä postauksesta helpottanut. Muistin juuri, että mies lupasi mulle aikoinaan 4-kymppislahjaksi (pelkän 😀 ) menolipun Nyciin enkä ole vieläkään sitä lunastanut! Oliskohan ensi keväänä vihdoin reissun aika! Vain viisi vuotta myöhässä… Kiitos myös hotellivinkistä, tuon laitan korvan taakse. Me oltiin viimeksi Brooklynin puolella hotellissa minkä huoneesta oli upea näkymä niinikään – siellä mä vaan istuin ikkunalaudalla aamuin illoin ihastelemassa New Yorkin skylinea…\n09/15/2017 at 18:44\n😀 Ehkä se on viidessä vuodessa kasvanut korkoa, niin että saat myös paluulipun? Tonne Nomo Sohoon oli keväällä tosi hyvä tarjous, eli kannattaa pitää hotellisivustoja silmällä, jos tuohon hotelliin mieliin. Sijainti, huoneet ja palvelu oli erinomaista, joten voin lämpimästi suositella.\nLaura/Elämänmakuja äidiltä tyttärelle\n09/15/2017 at 09:49\nIhanaa Nykki-fiilistelyä! Tuo hotelli on kyllä kauniin näköinen ja ainakin näkymät näyttävät hyvältä! Mielestäni syksy on muutenkin ihanaa aikaa vierailla Nykissä, siellä on jotenkin erityisen hyvä ja ihana fiilis silloin! Tosin joulun alusaika on kyllä kanssa kivaa kun koko kaupunki on koristeltu niin kivasti 🙂\n09/15/2017 at 18:46\nJoulu Nykissä on varmasti maaginen. 🙂 Tuo taitaa olla varsinainen bloggarihotelli, huomasin Instasta aika monen suomalaisen bloggarin yöpyneen siellä, ja melkein joka kerta hotelliin tullessa joku kuvaili asuja sisäänkäynnin valokatoksen alla.\n09/15/2017 at 09:59\nAivan ihanan mukaansa tempaavia nämä sinun matkapostaukset. New Yorkiin (ja postauksesi myötä myös Bostoniin) tekee kovasti mieli matkustaa. Haluaisitko avata matkan kustannuksia hieman? Minkälaisella budjetilla uskaltaa edes haaveilla tällaiselle reissulle lähdöstä?\n09/15/2017 at 18:55\nToki! Matka maksoi noin parituhatta euroa per henkilö, siis minulta ja mieheltäni. Tähän sitten päälle käyttörahat. Vauvan kulut on laskettu mukaan aikuisten kustannuksiin, ne olivat yhteensä ehkä satasen tai kaksi (lennot+isompi huone, jotta vauvasänky mahtui huoneeseen). Tuohon pariin tonniin sisältyi lentoliput, kymmenen hotelliyötä, junaliput ja autovuokra. Näissä olisi voinut säästää reippaastikin, esimerkiksi lento- ja junalipuissa. Meillä oli vähän kalliimmat lentoliput, sillä läheisemme terveystilanteen vuoksi lippujen pitää olla peruttavissa tai muutettavissa. Ja junaliput olivat tosi kalliit, ostimme ne vasta viikkoa ennen matkaa. Eli halvemmallakin pääsee.\nKäyttörahat ovat tietysti sitten kiinni siitä, kuinka paljon shoppailee, syö ulkona tai vaikkapa bilettää. Meillä syöminen tuli aika halvaksi, kun kunnon dinnereitä ei kertynyt kuin muutama. Onneksi pika- ja noutoruoka tuollapäin on oikein hyvää. 🙂\n09/15/2017 at 11:46\nIhana postaus 🙂 Olen lähdössä ystäväni kanssa 1,5 viikon päästä ensimmäistä kertaa New Yorkiin, joten muiden matkakertomuksia kaupungista lukee juuri nyt erityisen mielellään!\n09/15/2017 at 18:57\nIhanaa matkaa! Mä suosittelen Lilou’s Crushin Hertan ja Isyyspakkauksen Tommin New York -postauksia, niistä saa tosi hyvä vinkkejä. Ja tietty Noora K:n postauksia, vanhankin blogin puolelta löytyy vaikka kuinka monta, jotka mäkin tsekkasin ennen meidän reissua. 🙂\n09/15/2017 at 12:47\nIhanat perjantain parhaat NY-teemalla 🙂 kiva oli lukea tekemistäsi havainnoista reissun aikana paikallisista.\nJee, kiva kuulla. 🙂 Hauskaa viikonloppua Anna!\n09/15/2017 at 15:01\nAivan mahtavaa kun sait mahdollisuuden tällä kertaa tehdä monta upeaa postausta peräkkäin, tajusin että olet erittäin tasaveroinen kirjoittaja ja kuvaaja kaimasi kanssa. Jotenkin olet jäänyt vähän pimentoon, siis minä en ole tajunnut taitojasi! Kiitos, tästä on hyvä liukua (jo vaarallisen) korkean matkakuumeen siivittämänä viikonloppuun😀 Oikein ihanaa palautusta kävelyleiristänne😁\n09/15/2017 at 18:58\nKivaa viikonloppua sinnekin! 🙂\n09/15/2017 at 15:36\nIhan mahtava fiilis tässä postauksessa. Onneksi sunnuntaina mennään New Yorkiin. Tällä kertaa meillä on ohjelmassa lasten kokkikurssi Eatalyssä. Meillä lapset rakastavat New Yorkia. Parasta puuhaa sunnuntaisin on mennä Manhattanin leikkipuistoihin. Ja huomasin edellisestä postauksesta, että oltiin yhtä aikaa Bostonissa.\n09/15/2017 at 19:03\nHerranjestas, miten hauskaa sunnuntaiohjelmaa teillä on tiedossa! Täsmäsikö muuten mun huomiot leikkipuistoista sun huomioihin? Sulla on niistä ja paikallisten vanhempien jutuista kuitenkin reippaasti enemmän kokemusta. 🙂 Olisi tosi mielenkiintoista kuulla, millaista elämä tuolla on sinun näkökulmastasi. Kommentoi joskus, jos ehdit. 🙂\n09/18/2017 at 16:31\nMoikka, Sun huomiot kyllä pitää hyvin paikkansa. Viikolla näkee enemmän niitä nannyjä siellä puistoissa, ja viikonloppuisin vanhempia. Viikonloppuisin tietenkin on paljon Connecticutista tulevia perheitä (kuten me) puistoissa leikkimässä. Niin ja päiväkotikeskustelusta sen verran, että varmasti paljon perheitä muuttaa esim meidän osavaltion puolelle, koska me ollaan vielä ihan New Yorkin työssäkäymisalueella. Koulujen (yksityisten) hinnat ovat pilvissä. Vertailuna Suomeen voisin kertoa, että meidän nuorempi tyttö oli kolme vuotta yksityisessä koulussa, ja voin sanoa että kovaa hintaa kuukausittain maksoimme. Nyt molemmat ovat kunnallisessa koulussa (alkaa kidergartenista), kun meillä koulujärjestelmä on ihan verrattavissa Suomeen. Varmaan johtuu Yalen yliopiston läheisyydestä. Kouluista mulla olisi niin paljon asiaa ja väärinymmärryksiä joita haluaisin suomalaisilta korjata. Noin yleisesti New Yorkissa mä tykkään istua ja katsella ihmisiä ja tehdä huomioita tyyleistä ja vaatteista ja saada inspiraatiota omaan tyyliin leikkipuistoissa samalla kun omat tytöt leikkivät. Joo ja kyllä kaikilla ystävilläni on mahtipontiset sormukset verrattuna omaan minimalistiseen suomalaiseen sormukseen. Me mennään aikalailla nykyään alueille, joissa ei paljon turisteja liiku (ahdistaa jo ihan ajatus Times Squarista turisteineen). Minun hyvän ystävän mies on koko lapsuuden asunut New Yorkissa. Hänen vanhemmat edelleen asuvat West Sidella. Hänen vanhempansa eivät ole koskaan käyneet turistirysä paikoissa vaan heille New York on jotain aivan muuta. Ihan mahtavaa oli jutella heidän kanssaan. Meille suomalaisille New York on se must paikka mennä käymään, mutta täällä meillä päin (100km New Yorkiin) on paljon ihmisiä, jotka eivät ole kaupungissa koskaan käyneet. Asiasta udellessa he vain totevat, että miksi sinne pitäisi mennä. Paljon on myös tuttuja, jotka ihmettelevät meidän käyvän niin usein lasten kanssa kaupungissa. Meillä tytöt rakastavat kyseistä kaupunkia. Minä rakastan New Yorkia ja suminen kaukana New Yorkista jo ahdistaa, mutta jos pitäisi valita Bostonin ja NEw Yorkin välillä valintani olisi Boston. Nyt on hyvä olla ikäänkuin puolivälissä. Elämä sinällään on täällä samanlaista verrattuna Suomeen. Arki on arkea olet missä päin tahansa. Toki lasten kanssa ollaan varoivaisempia, eikä meillä lapset leiki yksin ulkona pihalla. He ovat asiaan jo niin tottuneita, etteivät he edes kaipaa muuta. Lapset menevät potkulaudoilla New Yorkin kaduilla kuin Manhattanin lapset. Meillä on samanlaisia harratuksia lapsilla kuin Suomessa. Koulupäivät on suhteessa samanikäiseen suomalaiseen pidempiä. Esim meidän 6 vee ekaluokkalainen ( Suomessa olisi eskarissa) lähtee aamulla kouluun klo8 ja palaa vähän yli kello 15. Kotilounaaseen tytöt ovat tottuneet, eivätkä he mielellään syö koulussa. Kaiken kakkiaan edelleen täällä tuntuu hyvältä olla, ja olo on kuin kotona. Tästä tuli nyt kauhea eepos! Mielelläni kerron omista kokemuksista, jos tarkemmin jostain haluat kuulla. Laita vaan kysymyksiä sähköpostiin.\n09/18/2017 at 16:43\nVau, kiitos ihan älyttömästi pitkästä ja mielenkiintoisesta vastauksesta! Olisipa hauska haastatella sinua podcastiin, tämä olisi kiinnostava aihe. 🙂\nYmmärrän hyvin, ettei New York olisi asuinkaupungiksi se ykkönen, arjessa sitä nauttii ja iloitsee ihan eri jutuista kuin turistina. Olin aikoinani San Diegossa au pairina ja tykkäsin kaupungista kovasti, vaikka me asuimme kaukana keskustasta. Olinkin aika hämmästynyt, kun monta vuotta myöhemmin turistina siellä käydessä se oli melko tylsä paikka. Aupparina hiljainen ja “pieni” kaupunki oli kuitenkin kiva, ja esikaupunkialueellakin keksi kaikenlaista tekemistä.\n09/19/2017 at 17:03\nJoka tapauksessa New York on aina New York. Itse menetin kaupungille sydämeni häämatkalla. Silloin sanoin miehelleni, että olisipa mahtaavaa jonain päivänä asua edes hetki tässä kaupungissa. Ja muutto näin lähelle oli todella unelmien täyttymys. Amerikasta joko pitää tai ei. Meillä on vain ja ainoastaan positiivisia kokemuksia täällä asumisesta, mutta toki myös oma asenne vaikuttaa. Positiivisella asenteella me ollaan täällä oltu jo yli neljä vuotta. Ja matka jatkuu edelleen.\n09/15/2017 at 17:58\nVoihan matkakuume! Siis aivan mielettömiä kuvia ja tunnelmia. Mä haluun! Ja mitä viimeiseen perusteluusi tulee niin tämä lähtis nyt vauhtikestävyyslenkille. 😀\n09/15/2017 at 19:06\nToivottavasti lenkillä kulki! Melkoinen sissi olet kun tuollaisia treenejä teet perjantaisin, musta ei irtoa silloin vauhtia sitten lainkaan. 😀\n09/15/2017 at 20:27\nMiten esim. iki-ihana Lontoo kiinnostaa kaupunkimatkakohteena? Dublin? Lissabon? Tai Pariisi? Niin ihana kuin NY onkin, Euroopastakin löytyy unohtumattoman vaikuttavia paikkoja, Skandinavian lisäksi. 🙂\n09/15/2017 at 20:36\nLontoossa me oltiin viimeksi viime syksynä, Lissabon on tuttu sekin ja Pariisi aina yhtä ihana. Pariisiin mentiin häämatkallekin. 🙂 Dubaissa en ole käynyt, pitäisi varmaan, mutta vähän kavahdan sitä ökymeininkiä. New York on ihana kaupunki, mutta ei mun mielestä mikään maailman paras kaupunki tai ehdoton ykkönen. Mun suosikkeja on Barcelona, Tokio, Tukholma, San Francisco, Singapore ja New York. Ja Bostonkin oli kiva. Kamalan hankalaa laittaa mihinkään järjestykseen. 😀\n09/15/2017 at 23:03\nOlisiko sulla mitään viime hetken kivaa vinkkiä tonne Singaporeen? Lähden sinne minireissulle ensi tiistaina. Kiitos!\nps. Sun matkapostaukset on loistavia!\n09/18/2017 at 07:50\nSorry, vastaan vasta nyt, toivottavasti kurkkaat vielä tänne ennen lentoa. 🙂 Vaikka ei mulla ole sen kummempia vinkkejä, sillä kaupunki kokonaisuudessaan on mielenkiintoinen ja kiva. Kummallinen sekoitus itää ja länttä. Sieltä löytyy kauniita vanhoja taloja ja pilviä hipovia pilvenpiirtäjiä. Me kierrettiin turistinähtävyyksiä, sillä oltiin siellä ensimmäistä kertaa ja vain pari päivää, eli aikalailla TripAdvisorin nähtävyysvinkkien mukaan. Chinatown Heritage Centerin museo oli kiva. Ja Singaporessa jopa minä tykkään ostoskeskuksista, niin övereitä ne ovat.\n09/18/2017 at 08:03\nHei mäkin voisin vastata tähän! Tämä oli uudessa Mondossakin, mutta jos et ole sattunut lukemaan sitä, niin vinkkaan ruokakompleksi Lau Pa Satin. Se on tosi kiva paikka, pääsee hyvin kaupungin fiilikseen. Ja tästä ikivanhasta postauksesta löytyy pari muutakin vinkkiä: http://skiglari-norppa.blogspot.fi/2013/04/sweet-singapore.html\n09/18/2017 at 10:19\nSe pitää kyllä paikkansa ja jos selaa matka-aiheisia postauksia taakse päin tässä blogissa, niin muitakin kohteita täältä löytyy vaikka mitä. Mutta se on kyllä jännä, että NY-postaukset kuitenkin tuntuvat kiinnostavan teitä lukijoita enemmän. Muista kohteista kertovat jutut eivät ole läheskään niin suosittuja. 🙂


Työterveyslaitokselta uusi ohje rakennustyömaille koronariskin arviointiin | kivirock.fi\nTyöterveyslaitokselta uusi ohje rakennustyömaille koronariskin arviointiin\nTyöterveyslaitos, sosiaali- ja terveysministeriö ja ympäristöministeriö tiedottavat 15.4.2021\n– On tärkeää, että rakentamisen rattaat pyörivät myös poikkeusoloissa. Alkuvuodesta rakennustyömailla on ilmennyt koronavirustartuntoja. Tämä kehitys pitää nyt yhdessä taittaa ja panostaa siihen, että virus ei leviä työmailla. Juuri julkaistut ohjeet auttavat rakennusalan työnantajia tunnistamaan riskipaikkoja sekä toimimaan vastuullisesti”, sanoo ympäristö- ja ilmastoministeri Krista Mikkonen.\nViestinnässä kannattaa hyödyntää myös Työterveyslaitoksen opasteita ja julisteita, muun muassa useille kielille käännettyä "Ehkäise koronavirustartunta" -julistetta.\nOhje rakennusalalle covid-19 riskien arvioinnin tueksi\nKäyntejä kotisivuilla:20187044 kpl


EF1000iS 2014 - Generaattorit - Yamaha Motor Finland\nViimeinen sana kannettavassa sähköntuotannossa.\nYamahan hiljainen, kestävä ja kätevä EF1000iS on suunniteltu kaikille, jotka etsivät ultrakannettavaa sähkölähdettä. Siinä yhdistyy pieni koko vaikuttavaan 12 tunnin* maksimikäyttöaikaan.\nEF1000iS on ihanteellinen telttaretkille ja ulkotapahtumiin ja siitä voidaan ottaa virtaa moniin eri laitteisiin - radioista ja televisioista kahvinkeittimiin. Siinä on myös 12 V:n lähtö akkujen latausta varten.\nhinta alkaen € 1 190,00\n12 tunnin käyttöaika (¼ nimelliskuormasta ja Economy Control (säästötila) käytössä)\n4-tahtinen, ilmajäähdytetty 50 kuution moottori\nKaikki näytetyt mallit eivät ole saatavilla kaikissa maissa. Yamahan tuotteiden teknisiä tietoja ja ulkonäköä voidaan aika ajoin muuttaa ilmoittamatta etukäteen. Tässä näytetyt mallit ovat vain havainnollistamisen vuoksi eivätkä sopimuksellisesti velvoittavia tuotteiden kuvauksia. Generaattorin takuu on erityisten ehtojen alainen. Kysy lisätietoja Yamaha-myyjältä.


Rieker harmaat sandaalit isoilla strassikoristeilla | Kipkop Store\nRieker harmaat sandaalit isoilla strassikoristeilla\nKesäsandaalit upeilla strassi ja helmiäiskoristeilla. Koristeet tuovat kenkiin näyttävyyttä ja juhlavuutta. Mukava lesti takaa miellyttävän käyttömukavuuden. Sandaaleissa on pehmeä pohjallinen ja 5,5cm kiilakorko, joten jalkasi eivät kengissä väsy. Sivulla olevien joustovenykkeiden ansiosta kengät ovat helppo sujauttaa jalkaan. Täydelliset kesäsandaalit!\nväri harmaa / efektiväriä pinnassa\njalkapöydän päällä kolme isoa harmaata helmiäiskoristetta\nhelmiäiskoristeiden ympärillä kirkkaita pieni strassikiviä\nedessä kaksi remmeistä joustovenykkeellä\ntakaosassa joustamaton remmi / ei veny käytössä\npehmeä mokkamainen pohjallinen\npohjaosa punoksen näköistä struktuuri pintaa\nkengän takaosassa joustamaton remmi, joka ei veny käytössä\nRiekerin sandaalit tarjoavat uskomattoman ihanan käyttömukavuuden joustavan lestin ja pehmeän pohjallisen ansiosta. Kiilakorko on tukeva kävellä ja sopii kesäsandaaliin erinomaisesti. Koristeiden ansiosta kengät sopivat myös juhlakäyttöön. Edessä on kuminauhavenykkeet, jonka vuoksi kengät ovat helppo sujauttaa jalkaan. Näissä sandaaleissa ei jalkasi väsy, koska mukavuus on etusijalla. Kauniit sandaalit kesään!


Näsi 480R motor boat - Tampere - Nettivene\nSiisti peruspaketti. Kalastus,retkeily,vesihiihtoa onnistuu. Irroitettava targa-kaari ja vapatelineet kuuluu pakettiin.\nRekisyeröity Nova Star traileri erikseen +650€. pieni Scotty-takila ja plaanarikela ja kelkat myydään erikseen +250€\nNettivene.com › Näsi › Motor boat Näsi › Boat information\nSini-valkoinen console boat moottorivene\nRegistration no. T-35365 Body material Reinforced plastic\nLength 4.8 m Width 2.1 m\nNäsi 480R Moottorivene\nView for sale Näsi 480R used boats »\nT-35365, Nettivene ID 855562


Kapitalismi - Sivu 5\n18.07.2008, 17:17 #61\nSuomessa tuntuu olevan sellainen ajattelutapa, että kun yhteiskunnassa havaitaan joku ongelma, säädetään laki jolla kyseinen asia kielletään ja valvotaan sitä lakia jonkun aikaa tehostetusti.\nTämä on byrokraatin tapa ratkaista ongelma, ja minusta valitettavan yleistä meillä. Ja kun joku valittaa, ettei asia ole järjestyksessä, siihen vielä vastataan, että onhan, kun siitä kerran on säädetty laki. Vain harvoin argumentoidaan esim. siitä, ettei pidä säätää lakia, jota ei voi valvoa. En muista valitetetun esim. siitä, ettei julkisella vallalla ole varoja jonkin lakisääteisen asian hoitamiseen, ja siksi ei pitäisi lakia säätää.\nJa tästä saankin aasinsillan verotukseen ja yhteiskunnan säätelyyn ylipäätään.\nVerotuksellahan on kaksi tehtävää:\nVarojen keruu julkisesti hoidettavien tehtävien kustantamiseksi.\nHinnoittelun korjaaminen silloin, kun markkinat eivät hinnoittele oikein.\nEnsimmäistä verotuksen tehtävää voi pitää mielestäni samana asiana kuin vakuutusta – joka lienee hyväksyttävä markkinatalouden osa. Verovaroin kustannettavien tehtävien vaihtoehtona voisi lähes aina olla maksaa tehtävästä tarpeen mukaan käypä hinta. Mutta usein tehtävä voidaan tuottaa huomattavasti halvemmalla tai paremmin, jos se rahoitetaan yhdessä ja toteutataan valmiiksi käytettäväksi sen varalle, että tarvitaan. Vakuutuksen merkitys on yksilölle käytännössä sama: Maksetaan varoiksi, mikä on halvempaa kuin maksaa vain sitten, jos vahinko osuu kohdalle.\nToinen verotuksen tehtävä on ilmeisesti kiistanalaisempi, etenkin jos sinisilmäisesti uskotaan markkinoiden aina määräävän hinnan oikein. En ole tutustunut talousteoreetikkojen ajatuksiin tästä asiasta, mutta mielestäni on helpohko osoittaa, ettei markkinamekanismi aina toimi läheskään oikein.\nMarkkinamekanismin puute on, ettei se huomioi ulkoisia vaikutuksia, jotka eivät toteudu välittöminä maksuina hyödyn saajalle. Markkinamekanismissa oletetaan, että ihminen on rationaali päättääjä joka tunnistaa aukottomasti kaikki hyödyt ja haitat ja arvioi hinnan niiden perusteella oikein. Mutta näin ei ole.\nLiikenne, energia ja liikenteen ulkoiset haitat (ympäristö- ja terveyshaitat päällimmäisinä) ovat esimerkki markkinamekanismin toimimattomuudesta.\nOnnettomuudet ja niiden kulut eivät koskaan kohtaa kuin pientä osaa liikenteen käyttäjistä. Pakollinen liikennevakuutus liittää vain osan näistä kuluista hyödyn saajan maksettaviksi, mutta pakollinen liikennevakuutus ei edes sisällä itselle aiheutetun vahingon vakuutusta. Ulkoiset haitat kohdistuvat muille kuin hyötyjälle, joten ne eivät vaikuta markkinahinnan muodostumiseen.\nKokonaan erillinen vääristymä liittyy energiaan. Öljyä myydään periaatteessa pumppauskustannuksilla, ei energian todellisella hinnalla, joka sisältää myös raakaöljyn tai vastaavan raaka-aineen tuotannon kustannuksen käytetyn raaka-aineen menekin mukaan. Nykyiset öljyn kuluttajat ottavat vastikkeetonta lainaa tulevilta energian tarvitsijoilta.\nKun energialla on näin ollen väärä hinta, eikä kapitalismi sen enempää kuin sosialismikaan ole kyennyt asettamaan hintaa oikeaksi, väärän hintaista hyödykettä myös käytetään väärä määrä ja vääriin asioihin.\nKaikki nämä ongelmat voidaan korjata verolla – kunhan vain tiedetään, mikä se oikea hinta sitten on. Mutta talouden kokonaisuuden kannalta kerätty vero pitäisi myös käyttää siihen tarkoitukseen, mihin sitä kerätään. Jos se käytetään muuhun, talous vinoutuu jälleen, mutta vain toisessa paikassa.\nHaluan tällä vain tuoda esille sen, että teorioita voidaan kyllä rakentaa. Mutta mikään teoria ei voi toimia, jos ei ole tietoa ja edellytyksiä sen teorian toteuttamiseen käytännössä. Verotuksenkin moittimimen perustunee enemmän siihen, ettei verotusta käytetä oikein – moittijan mielestä.\n03.06.2010, 00:33 #62\nVs: Hämeenlinna-Lahti oikorata\nJännä ilmiö, että pieni eliitti on rikkaampi kuin koskaan, ja valtiot kohta köyhempiä kuin keskiverto yritys. Eliitti voi ökyillä ja pöhöttyä rahan loppumattomuuden ilosta. Samaan aikaan palveluita karsitaan, sairaalat hädin tuskin voivat ottaa potilaita vastaan, kun ei ole hoitajia/lääkäreitä, jne. [...] Nyt tämä kvartaalitalouden ehdoilla pyörivä maailma siirtää valtaa yhä enemmän yrityksille, valtioiden ollessa lähinnä nukketeatteria. Kummallisesti isojen yritysten eliitti on se ahnein ihmiskunnan ryhmä, joka kylpee rahassa jota on miljoona kertaisesti yli omien tarpeen, ja samalla pihistellään tavallisen kansan perustarpeista. Tarpeeksi pitkälle kun homma etenee, niin yhteiskunnan rattaat pysähtyy, kun enemmistö huomaa yhtäkkiä tulleensa huijatuksi.\nPitäisikö mielestäsi valtioiden olla "rikkaita"? Minusta tässä menee sekaisin yksityisen ja julkisen sektorin roolit. Yritysten tavoite on tehdä voittoa. Piste. Mitä enemmän ne tekevät voittoa, sitä enemmän ne (pääsääntöisesti) maksavat myös veroja, joilla julkista sektoria ylläpidetään. Sen lisäksi meiltä itse kultakin kerätään veroja, jotka samoin menevät julkisen sektorin ylläpitoon.\nJos koko julkinen sektori niputetaan yhteen, niin sen palveluksessa on (VM:n tietojen mukaan - löytyi Googlella englanniksi, en tiedä onko olemassa Suomeksi ainakaan yhtä selkokielisenä) aavistuksen verran alle neljännes koko Suomen työllisistä. Pelkästään valtion palveluksessa oli vuonna 2004 noin 124 000 työntekijää. Minusta tuo vastaa konsernina jo aika suurta yritystä. Kuntasektori terveydenhuoltoineen (lähes 130 000 työntekijää terveysalalla kuntasektorin 431 000 työntekijästä) on vielä isompi. Ja jotenkin minulle jää aavistus että olisiko näistä tilastoista sittenkin siivottu yksityissektorille eräitä valtion omistuksessa olevia osakeyhtiöitä kuten Itella Oyj (?) ja vastaavat. Vaan enpä osaa sanoa.\nJoka tapauksessa noiden julkisen sektorin palkkojen maksaminen vaatii aika valtaisaa tulovirtaa. Lisäksi tietysti ovat kaikki muut kulut, kuten kiinteistöt, materiaalit jne. Koska pääasiallinen tulonlähde ovat verot, niin tuo tuntuu kokonaisveroasteessa joka olikin samana ajankohtana 44 %.\nJos valtiolla (ja muulla julkisella sektorilla) on varaa pitää noin paljon ihmisiä palkkalistoillaan, niin sitten joku voisi väittää että valtio on "rikas". Se "rikkaus" vaan on meidän veronmaksajien rikkautta, jonka valtio ottaa meiltä ja jakaa erilaisiin tarkoituksiin yhteisen hyvän puolesta. Jos taas ajatellaan, että valtio olisi "rikas" jos sillä olisi valtavasti rahaa kassassa niin sitten sanoisin että tuo ei ole kovin toivottava tilanne. Se olisi meidän rahaa jonka valtio olisi vain ottanut ja makuuttaisi taseessaan ilman mitään tuottavaa kohdetta. Jonkin verran pitää tietysti olla puskurirahastoja, mutta kohtuus kaikessa. Parempi ei tietenkään ole sekään että valtio ei kerää veroja vaan lainaa rahat ulkomailta. Ne lainat pitää nimittäin maksaa takaisin ja sitten pitää kumminkin kerätä joskus ne verot, joilla ne lainat maksetaan.\nSanoisin että ongelma ei ole siinä onko valtio "rikas" vai "köyhä". Kumpikin on keinotekoinen tila. Ongelma on pikemminkin siinä onko valtio tehokas ja tekeekö se oikeita asioita. Jos nykyisellään käytössä olevilla veroilla ei pystytä ylläpitämään sekä terveyspalveluita että kunnon liikenneinfraa, niin sitten voi kysyä onko rahat kaikenkaikkiaan kohdistettu oikeille momenteille. Kenties poliitikot ovatkin pitäneet muita kohteita oikeasti tärkeämpinä? Tai sitten eivät ole ymmärtäneet mitä asian eteen voi oikeasti tehdä? Tai sitten julkinen sektori on oikeasti tavattoman tehoton? Sanoisin että näissä kaikissa on totuuden siemen. Esimerkiksi: kuinka paljon sairaanhoitajia vapautuisi oikeaan hoitotyöhön, jos tietojärjestelmät eivät vaatisi niin paljon työtunteja kuin nykyään? Tai kuinka paljon edullisempaa olisi tietojärjestelmien ylläpito ja prosessien pyöritys, jos koko valtakunnassa olisi yksi terveydenhuollon tietojärjestelmä eikä joka kunnassa itse ostettu muiden kanssa epäyhteensopiva järjestelmä?\nValtioita ja yrityksiä on turha verrata resurssiensa puolesta, koska valtion resurssit ovat meidän omaisuuttamme ja yksityisten yritysten resurssit taas rehellisen liiketoiminnan kautta ansaittuja voittorahoja. Ne ovat kaksi eri asiaa. Vähän sama kuin pienen asunto-osakeyhtiön päätöksenteossa joku parin tonnin summa voi olla elämän ja kuoleman kysymys, vaikka yksittäiselle osakkaalle (jos on varakas) sama summa saattaisi olla taskurahoja, ja investointipäätös syntyisi kädenkäänteessä. Täytyy aina muistaa ajatella kenen rahoista puhutaan. Kieltämättä nykyään monet firmat ovat kasvaneet niin isoiksi, että niillä on monesti vaikutusvaltaa jopa valtiollisella tai kansainvälisellä tasolla. Tämän mielekkyydestä voidaan olla useaa mieltä, riippuen poliittisesta näkökulmasta. Sanoisin kuitenkin että on pikemminkin onnekasta, jos sellainen firma haluaa maksaa juuri meidän valtiollemme veronsa. Ei voida ajatella, että olisi jotain sellaista rahaa joka on päätynyt yrityksen kassaan ja jollain toisella järjestelyllä se olisi valtion kassassa. Pikemminkin päinvastoin. Jos yrityksiä tahallaan köyhdytetään niin valtiokin köyhtyy.\nMitä valtion toimintojen yksityistämiseen tulee, niin sillä tavoitellaan juuri sitä tehokkuutta, jonka toteuttaminen julkisella sektorilla on osoittautunut erittäin vaikeaksi, johtuen pääosin siitä, että julkisen sektorin työntekijät vahtivat erittäin tarkasti omia etujaan. Yksityinen monopoli olisi kuitenkin kauhistus, sellaiseen ei pidä lähteä mukaan.\nJohtopäätös: valtio (ja muu julkinen sektori) ei ole köyhä (tai edes köyhempi kuin joskus idealisoidussa menneisyydessä) vaan pelkästään surkeasti manageerattu ja tehoton kokonaisuus, jota ei meinata saada kustannuskuriin, ja jonka sinänsä valtaisien resurssien allokointi on ihan retuperällä. Toki eräitä väestörakenteellisiakin haasteita on, eipä silti.\nJa jos suoraan sanon, asiaa ei paljon auta että ruorissa seilaa kaikenmaailman populistisia poliitikkoja, joilla ei ole yhtikäs mitään hahmotuskykyä kokonaisuuden suhteen (ja tämä vuodatus viittaa parhaisiin niistä edustajista - huonoimpia varten ei löydy sopivia ilmauksia). Se kun ei ole pääsyvaatimus eduskuntaan tai hallitukseenkaan. Teknokraattinen ammattimanageri saisi aikaan paljon parempaa jälkeä tehokkuuden suhteen. Harmi vaan että ministeriöissä nuo teknokraattiset managerit päätyvätkin edunvalvontarooliin eivätkä tehostamisrooliin. Ja tietenkin täytyy muistaa, että teknokraattinen manageeraus ei täyttäisi demokraattisen hallinnon tuntomerkkejä. Se olisi diktatuuri. Ja diktatuuri on aina väkivaltaa, vaikka olisi kuinka hyvää tarkoittava diktatuuri.\nViimeisin muokkaaja kuukanko; 03.06.2010 kello 14:47. Syy: siirretty toiseen ketjuun\n03.06.2010, 09:14 #63\nEsimerkiksi: kuinka paljon sairaanhoitajia vapautuisi oikeaan hoitotyöhön, jos tietojärjestelmät eivät vaatisi niin paljon työtunteja kuin nykyään? Tai kuinka paljon edullisempaa olisi tietojärjestelmien ylläpito ja prosessien pyöritys, jos koko valtakunnassa olisi yksi terveydenhuollon tietojärjestelmä eikä joka kunnassa itse ostettu muiden kanssa epäyhteensopiva järjestelmä?\nMitä valtion toimintojen yksityistämiseen tulee, niin sillä tavoitellaan juuri sitä tehokkuutta, jonka toteuttaminen julkisella sektorilla on osoittautunut erittäin vaikeaksi, johtuen pääosin siitä, että julkisen sektorin työntekijät vahtivat erittäin tarkasti omia etujaan.\nYlläolevat tarjoavat oikeastaan hyvän näkökulman taloudellisen eliitin ahneuteen. Ei sellaista ole. On vain ihmisen ahneutta. Esimerkiksi juuri sairaanhoitajat ovat pitäneet kynsin hampain kiinni siitä, että osastoille ei palkata sihteereitä tai muita "ei-sairaanhoitajia", jotka hoitaisivat pienemmällä palkalla noita tietojärjestelmä- ja muita paperipyörittelytöitä. Tehdastyöläisten piirissä vastustetaan ulkopuolista työvoimaa siivoojia myöden. Itse pitää saada siivota ja mikäs on siivotessa, kun kuukausiliksa alkaa useimmiten kolmosella. Kyllä siihen hintaan löytyisi tästä maasta vähintään puolisen miljoonaa halukasta siivoojaa.\nNykyään lehdissä on muotia itkeä kapitalismin pahuutta, mutta korporativismi se vasta paha onkin. Ihan huomaamatta.\n03.06.2010, 11:21 #64\nEsimerkiksi juuri sairaanhoitajat ovat pitäneet kynsin hampain kiinni siitä, että osastoille ei palkata sihteereitä tai muita "ei-sairaanhoitajia", jotka hoitaisivat pienemmällä palkalla noita tietojärjestelmä- ja muita paperipyörittelytöitä.\nMikäli kaikki työ annettaisiin vapaaehtoisesti pienimmällä mahdollisimmalla palkalla tekevälle, tapahtuisi äkkiä ns keskiluokan poistuminen yhteiskunnasta. Jäljelle jäisi rikas eliitti, ja rutiköyhä työväestö. Köyhälistöllä, eli kaikilla työntekijöillä siivoojista konttorirottiin, ei olisi mahdollisuutta omaan asuntoon, autoon, yms. Tulevaisuus olisi hernekeiton syömistä pölyisessä vuokra-slummissa. Kun taas eliitti ajelisi huvikseen helikoptereilla ja huvijahdeilla ympäri Suomea, ja luksuslinnoja olisi siellä ja täällä. Toisaalta henkilöautoliikenne vähenisi, kun kansalla ei olisi enää varaa omaan autoonkaan. Mielestäni kuitenkin tuloerojen kasvattaminen on huono asia.\nKapitalismissa on paljon samaa kuin kommunismissa, molemmissa homma perustuu siihen, että ihminen olisi reilu ja rehellinen olento, joka ajattelee kaikkien etua, vaikka todellisuus on sen historian aikana monesti vääräksi osoittanut. Molemmissa aatteissa valta keskittyy tietylle eliitille, ja suuri enemmistö kuuluu köyhälistöön. Kvartaalikapitalismi on tosin vasta menossa siihen suuntaan, nyt kun sillä on jalka kunnolla oven raossa. Kapitalismissa on paljon hyvääkin, mutta ihmisen ahneus tekee siitä rahantekokoneiston, harvalle eliitille, kansan kustannuksella ja selkänahasta.\nMielestäni kansan ahneudella on pienemmät haittavaikutukset, kuin eliitin ahneudella. Ja kansankin ahneus johtuu lähinnä siitä, että sen asemaa heikennetään koko ajan. Täytyy olla ahne, että saa edes jotain, edes sen oman asunnon, auton ja ruokaa kaupasta. Eliitille ei riitä tämä, vaan rahaa pitää olla miljoonakertaisesti yli omien tarpeen, jotta saa ostettua huvipursia, palatseja sieltä ja täältä, jne. Mielestäni tällainen ahneus ei ole hyvä asia, se on aina joltain pois.\nTilanne on vähän sama, jos 100:n hengen joukko pistettäisiin autiolle saarelle, jossa olisi kuitenkin runsaasti kaikkea elämiseen tarvittavaa. Yhteisö tulisi toimeen, aluksi työnjaolla, kaikille olisi suht tasapuolisesti kaikkea. Kunnes sitten 5:n hengen porukka päättäisi, että kaikki varannot kierrätetään yhteisen varaston kautta, tiukasti säännöstellen. Mitään ei saisi enää suoraan omaan käyttöön, vaan 5:n henkilön eliitti päättäisi siitä, kuka saa ja kuinka paljon. Aluksi homma toimisi, ja säännöstelyn avulla estettäisiin yksittäisten ihmisten liiallinen hamstraus ja pelastettaisiin saaren tulevaisuus. Lopulta eliitti tulisi kuitenkin liian ahneeksi, ja saarelaisille ei enää annettaisi kuin pari perunaa per päivä. Loput saaren antimet jäisivät 5:n hengen eliitin käyttöön. Noin rekka-autollinen hedelmiä, lihaa, perunaa, yms, per henkilö per päivä. Eliitti söisi mahansa täyteen, ja loput antimet myytäisiin muualle jotta saataisiin eliitille rakennettua hienot palatsit yms. Samalla muu yhteisö näkisi nälkää ja kuolisi sairauksiin, kun eliitillä olisi viinirypälebileet porealtaalla käynnissä.\nTämä vain siis esimerkkinä tästä ihmisen ahneudesta, jokainen voi miettiä millä sektorilla ahneus aiheuttaa vähiten haittaa ja eriarvoistumista. Ehkä se on kultainen keskitie, kompromissit, maalaisjärki. Mutta millä nämä saadaan arvot saadaan päättäjiin, en tiedä.\n03.06.2010, 11:33 #65\nMikäli kaikki työ annettaisiin vapaaehtoisesti pienimmällä mahdollisimmalla palkalla tekevälle, tapahtuisi äkkiä ns keskiluokan poistuminen yhteiskunnasta. Jäljelle jäisi rikas eliitti, ja rutiköyhä työväestö.\nTämä on aika harhainen väite. Ei se "rikas eliitti" ole rikas siksi, että se on riistänyt kaiken pois köyhälistöltä, vaan siksi, että se on saanut palkattua tai ostettua kaikkein parhaat tuotannontekijät ja koska se on osannut järjestää ne tuottavimpaan työhön. Ja varsinkin nykyään on hyvin tunnettu seikka, että työntekijöiden motivointi kannustavalla palkkauksella myös parantaa tuloksia. Kuulin tässä juuri eilen luennolla esimerkin: Eräs myyntiliike totesi, että sillä on alan parhaat osaajat palveluksessaan, koska sen palkkaus on 10 % kilpailijoita korkeampi. Mutta ei sen liikkeen työntekijäkustannukset kuitenkaan olleet 10 % kilpailijoita korkeammat, koska kyvykkäämpiä osaajia riitti vähempikin määrä.\nKilpailluilla työmarkkinoilla tietenkin paremmin osaavat menestyvät paremmin. Mutta ei se tee koko työmarkkinoita pelkäksi kurjuuden pesäksi. Tosiasiassa se tulee lisäämään työllistymismahdollisuuksia ihan samalla tavalla kuin kaiken muunkin protektionismin purkaminen on parantanut talouden toimintaa. Mutta suljetut työmarkkinat ovatkin viimeinen jäänne siitä suljetusta suunnittelutaloudesta, joka Suomi oli vielä 20 vuotta sitten.\n03.06.2010, 13:31 #66\nEi se "rikas eliitti" ole rikas siksi, että se on riistänyt kaiken pois köyhälistöltä, vaan siksi, että se on saanut palkattua tai ostettua kaikkein parhaat tuotannontekijät ja koska se on osannut järjestää ne tuottavimpaan työhön.\nTuokin on kyllä suht idealistinen näkökanta. Jokaista menestynyttä yrittäjää kohti on joku määrä optionsa keräilleitä liliuksia sun muita. Hyvin usein isoimmat rahat on kerätty huonosti toimivilta markkinoilta monopoliaseman tms. turvin.\nSinänsä olen samaa mieltä siitä, että julkisen sektorin työmarkkinoiden jäykkyys aiheuttaa isot menot. Tietojärjestelmistä valittamista ei kannattane edes aloittaa. Ne ovat monessa yksityisessäkin firmassa tekniseen potentiaaliin nähden järkyttävän tehottomia ja julkisella puolella enimmäkseen totaalinen katastrofi.\n03.06.2010, 15:34 #67\nKapitalismissa on paljon samaa kuin kommunismissa, molemmissa homma perustuu siihen, että ihminen olisi reilu ja rehellinen olento, joka ajattelee kaikkien etua, vaikka todellisuus on sen historian aikana monesti vääräksi osoittanut.\nTämä nyt ainakaan ei pidä paikkaansa. Markkinatalous perustuu nimenomaan sellaiseen ihmiskäsitykseen, että ihminen on itsekäs eikä ajattele muita. Adam Smithin "näkymätön käsi" on se voima, joka kanavoi valtavan määrän yksittäisten etujen ajamista yhteiseksi hyväksi ilman että näin alunperin edes tarkoitettiin. Tämä legitimoi yksityisen edun ajamisen - se kuitenkin kontribuoi viime kädessä kaikkien hyvinvointiin paremmin kuin näiden pyrkimysten rajoittaminen.\nKommunismi on ihan eri juttu. Marx, vaikka olikin tavallaan Adam Smithin seuraajia, käsittääkseni uskoi ihmisen perimmäiseen hyvyyteen. Siksihän tuo ideologia ei toimi, kun ihminen ei ole pohjimmiltaan hyvä eikä altruistinen. Marxilla on lisäksi muita sellaisia henkisiä kuperkeikkoja, jotka eivät ole Smithin näkemysten mukaisia. Kommunismi on pelkkä pilvilinnoihin perustuva utopia, eikä sellaisella ole edellytyksiä toimia missään edes teoreettisesti. Ja käytännöstäkin tiedämme, miten hyvin kommunismi "toimi(i)".\n03.06.2010, 16:05 #68\nSuurin osa ihmisistä ovat hyväntahtoisia, kunhan perustarpeet ovat täytetty. Järjestelmätasolla oletus menee pieleen, kun se mätä vähemmistö pääseekin häikäilemättömyydellä epäsuhtaiseen valtaan.\nMutta mätämunien johtama valtio pysyy pystyssä lähinnä ihmisten hyväntahtoisuuden vuoksi. Ei kovin hyvin, mutta pysyy.\n03.06.2010, 19:49 #69\nEn usko tähän hypoteesiin. On kyllä totta, että joidenkin tutkimusten mukaan ihmisissä ja joissakin eläinlajeissa on havaittu jonkin verran päällisin puolin altruistista käyttäytymistä. En pitäisi tätä kuitenkaan pääsääntönä. Pääsääntöisesti ihminen ei ole altruistinen. Jo pieni lapsi vie lelut toisten nenän edestä, jos vain onnistuu. Eikä pelkästään yhtä lelua vaan mahdollisesti kaikki lelut, vaikkei itse niitä tarvitsisikaan. Olen havainnoinut tätä jonkin verran elävällä esimerkkitapauksella kotona. Meidän lapsi onnistui tässä ryömimistä ja pyörähtelyä luovasti yhdistävällä kommandotekniikalla jo ennen kuin oppi edes auttavasti laittamaan jalkaa toisen eteen.\nMutta olkoon miten on. Vaikka olisit oikeassa (mitä en väitä), niin yhteiskuntaa ei voi rakentaa sellaisen järjestelmän varaan, joka olettaa että vallassa olijat olisivat altruistisia. Eikä tämä meidän yhteiskunta sellainen olekaan. Meillä maksetaan veroja ja yhteiskunnalla on melkoinen painostus- ja valvontakoneisto sen varmistamikseksi että jokainen hoitaa osuutensa. Silti tilaisuuden tullen varsin suuri osa petkuttaisi veroissaan, jos tietäisi ettei ole riskiä jäädä kiinni.\nJos tämä yhteiskunta toimisi hyväntekeväisyyden varassa, niin varmaan sinä henkilökohtaisestikin kantaisit omista tuloistasi osan vanhainkodin johtajalle, jotta edes yhdelle vanhukselle saataisiin vähän paremmat olot? Tai kävisit hoivaamassa itse?\nItse asiassa USA:ssa tuntuisi olevan paljon vahvempi perinne hyväntekeväisyydessä kuin esim. Suomessa. Kun julkisen vallan rooli ymmärretään rajatummin kuin Suomessa eikä ole kaikenkattavaa sosiaaliturvaa, niin vaikeassa tilanteessa olevat yksilöt herättävät paljon enemmän myötätuntoa kansalaisissa ja monet antavat vapaaehtoisesti rahaa hyväntekeväisyyteen. Sitä pidetään jopa hienona ja kannatettavana asiana. Näin saadaan sanomalehtiin juttuja kuinka (hypoteettisesti - juuri tällaista juttua en ole lukenut mutta samanlaisia kyllä riittää) joku 70-vuotias lehdenmyyjäsetä jonkun metroaseman oven ulkopuolelta oli saanut glaukooman, mutta ei ollut varaa hoitoon, ja sairaus uhkasi jo henkeä ja toimeentuloa. Sitten kerrotaan kuinka viimeiset 55 vuotta tuo ihminen on istunut siellä kioskissaan, kerännyt uskollisen joukon kanta-asiakkaita ja kuinka nämä kanta-asiakkaat yhdessä keräsivät rahat hoitoon. Lopuksi näytetään kuvaa sedästä sairaalan vuoteen laidalla hymyilevänä, joukko asiakkaita ympärillään. Kaikki saavat hyvän mielen, sekä avun kohde, auttajat että ulkopuolinen yleisö, jonka usko ihmisen hyvyyteen ja poikkeuksellisiin hyviin tekoihin vahvistuu. Tosin sanoisin että tässäkin tapauksessa altruismi ei ole sikäli puhdasta että siihen liittyy auttajan osalta vahva tunne omasta moraalisesta hyvyydestä (paremmuudesta?).\nTällaisia uutisia ei näe Suomessa. Meillä sosiaalinen vastuu on ulkoistettu yhteiskunnalle. Ihmiset eivät vaan välitä. Tämä on sääli. En kaipaa amerikkalaista sosiaaliturvaa Suomeen, mutta välittämisen kulttuuria saisi olla enemmän.\nYhteiskuntamallina altruismiin ja välittämiseen perustuva malli voi tosin olla kova. Siellä ei valtion tarvitse välittää, kun yksilöt pitävät huolen toisista yksilöistä. Suomen mallissa taas yksilön ei tarvitse välittää kun valtio hoitaa.\nNäiden esimerkkien valossa väittäisin, että näkemyksesi suomalaisesta yhteiskunnasta ei ole aivan oikea. Annat ymmärtää että korkealle päässeet kleptokraatit vievät valtion varat, mutta kansalaiset pitävät sitten huolen toisistaan jotenkuten. Tämä kuulostaa pikemminkin joltakin afrikkalaiselta banaanivaltiolta. Suomi on erilainen. Täällä kansalaiset ovat ulkoistaneet välittämisen valtiolle, ja monet poliitikot aidosti välittävät. On se niin koiran homma muuten julkisuuksineen kaikkineen, ettei kai siihen huvin vuoksi kukaan ryhtyisi.\n(Ei käynyt kateeksi esim. erästä vastikään kohun silmään joutunutta poliitikkoa äitienpäivälounaalla samassa ravintolassa meidän kanssa. Ulkonainen ruokarauha annettiin, mutta silmien alta muut paikallaolijat kyräilivät että tuolla sekin syö perheensä kanssa ravintolaruokaa ihan kuin muutkin. Katseiden on ollut pakko tuntua niskassa. Tuo vaatii todella kovaa luontoa. Ei minusta olisi sellaiseen: palkkansa voi ansaita helpommallakin tavalla.)\nPoliitikkojen ongelma ei siis ole välittämisen puute. Nehän välittävät, varmaan itkisivät olkapäätä vasten kun välittävät niin syvästi. Ongelma on manageeraustaitojen puute. Politikointi ei opeta johtamista tai suurten kokonaisuuksien hallintaa, vaikka niin kuinka väitettäisiin. Politiikassa oppii käsittääkseni kyllä neuvottelemaan ja tekemään kompromisseja, mutta nämä tehdään siltä faktapohjalta jonka muut tuovat eteen. Rakenteita ei uudisteta radikaalisti siten, että kysytään rakenteiden osilta, että missäs asennossa haluatte jakossa näitä hommianne tehdä. Sen sijaan pitäisi hahmottaa perusasioita myöten mitä tuotoksia julkisen vallan koneistolta odotetaan. Tämä on todella vaikea asia. Tässä valtakunnassa ei lienee montaa ihmistä jotka hahmottaisivat edes yhden ministeriön toimialan osalta, mitä kaikkea julkinen valta Suomessa tekee ja mikä tarkoitus kaikella tekemisellä on. Tekijöille tarkoitus on tietenkin saada palkkaa, mistä syystä kaikki toiminnot ovat perusteltuja. Niukkuuden jakajien kannalta taas joitakin asioita pitäisi vain lakata tekemästä ja loputkin asiat tehdä tehokkaasti.\nNo, kun odotetut tuotokset on määritelty, niin sitten pitäisi purkaa ne auki sen suhteen mitä niiden toteuttaminen edellyttää, etsiä resurssit, määritellä prosessit ja sen jälkeen heivata kaikki ylitse jäänyt yli laidan. Näin ammattimanageri toimisi -- vaan ei poliitikko, koska poliitikolla ei ole tarvittavaa omaa vahvaa tietopohjaa, jonka perusteella tehdä itsenäisiä, intressitahoista ja lobbareista riippumattomia päätöksiä.\n03.06.2010, 21:47 #70\nJa käytännöstäkin tiedämme, miten hyvin kommunismi "toimi(i)".\nVähän asian sivuitse, mutta kuitenkin: merkittävin "kommunismi ei toimi" -argumentti on yleensä Neuvostoliitto, johon oletan sinunkin osaksi viitanneen. Neuvostoliitto ei kuitenkaan koskaan virallisesti väittänyt olevansa kommunistinen valtio, vaan "parhaimmillaankin" edistynyt sosialistinen valtio (sosialismi ja kommunismihan olivat sekä Marxin että Marxismi-Leninismin mukaan kaksi eri kehitysvaihetta). Mikäli on uskominen Venäjän historian tutkijaa, jonka vetämällä kurssilla olin viime syksyllä, osasyy Neuvostoliiton hajoamiseen oli itseasiassa neuvostokansalaisten pettymys siihen, ettei kommunismia oltu saavutettu. NL:n johto lupasi (muistaakseni) 1950-luvulla, että kommunismi saavutettaisiin vuoteen 1980 mennessä. Näinhän ei tietenkään käynyt...\n03.06.2010, 22:49 #71\n[...] merkittävin "kommunismi ei toimi" -argumentti on yleensä Neuvostoliitto, johon oletan sinunkin osaksi viitanneen. Neuvostoliitto ei kuitenkaan koskaan virallisesti väittänyt olevansa kommunistinen valtio, vaan "parhaimmillaankin" edistynyt sosialistinen valtio (sosialismi ja kommunismihan olivat sekä Marxin että Marxismi-Leninismin mukaan kaksi eri kehitysvaihetta). Mikäli on uskominen Venäjän historian tutkijaa, jonka vetämällä kurssilla olin viime syksyllä, osasyy Neuvostoliiton hajoamiseen oli itseasiassa neuvostokansalaisten pettymys siihen, ettei kommunismia oltu saavutettu. NL:n johto lupasi (muistaakseni) 1950-luvulla, että kommunismi saavutettaisiin vuoteen 1980 mennessä.\nNo joo, aina voidaan keskustella semantiikasta. Jos kommunismi määritellään esim. "sosialismiksi joka toimii", niin sitten sellaista ei saavutettu ja pettymys on perusteltua. Tosin on vähän vaarallista lähteä mukaan tällaiseen määritelmälliseen joustavuuteen, koska silloin kommunismi on ikuinen unelma joka ei voikaan toteutua.\nMarkkinataloudessa resurssien allokoinnin määrittää puhdas markkinamekanismi "näkymättömän käden" voimasta ilman mitään keskitettyä suunnitteluinstanssia. Markkinatoimijat reagoivat jatkuvasti erilaisiin impulsseihin markkinoilta ja säätävät kysyntää ja tarjontaa sen mukaisesti. Lopputulos on optimoitu ja tehokas.\nJos joku keskuskomitean suunnittelujaosto joutuu ottamaan kantaa esim. hammastahnan kysyntään 5-vuotisjaksolla, niin todennäköisyys on lähes 100 % että arvio menee pieleen. Tällainen keskusjohtoinen suunnittelu on täysin mieletöntä: se on käsittämättömän vaikeaa ja monimutkaista, ja lähes aina epäonnistuu. Eikä missään nimessä ole tehokas eikä optimoitu lähestymistapa. Pelkästään keskusjohtoinen suunnittelu pystyy käytännössä romahduttamaan suurillakin resursseilla varustetun valtion viimeistään muutamassa vuosikymmenessä. Kuten Neuvostoliitossa kävikin. (Sen lisäksi siellä tuhlattiin sotavarusteluun ihan liikaa ja tehtiin muitakin virheitä, mutta se on taas toinen juttu.)\nAasinsiltana muuten takaisin suomalaiseen julkiseen sektoriin...\nViimeisin muokkaaja janihyvarinen; 03.06.2010 kello 22:58.\n04.06.2010, 14:40 #72\nMutta jos keskustelemme "kommunismista" ja "sosialismista" kuten Karl Marx ne määritteli, ei voida sanoa kommunismin olevan "sosialismia joka toimii". Sosialismi oli Marxin mukaan jälkikapitalistisen järjestelmän ensimmäinen vaihe, jossa tuotantovälineet ovat yhteisomistuksessa ja maata hallitsee demokraattisesti valittu keskusjohto (Neuvostoliitossa demokratia jäi matkan varrelle, mutta se ei varsinaisesti liity tähän). Kommunismi on sosialismia seuraava kehistysvaihe, jossa keskusvaltaa ei enää ole ja ihmiset asuvat itseorganisoituvissa kommuuneissa joiden omistuksessa tuotantovälineet ovat. Ergo, kommunismia ei koskaan saavutettu Neuvostoliitossa eikä missään muuallakaan. Tämä ei tietenkään muuta sitä, että kommunismi on täysin utopistinen konsepti\n04.06.2010, 16:20 #73\nKommunismi on sosialismia seuraava kehistysvaihe, jossa keskusvaltaa ei enää ole ja ihmiset asuvat itseorganisoituvissa kommuuneissa joiden omistuksessa tuotantovälineet ovat.\nSiis keskushallinto täytyisi jotenkin saada luopumaan vallastaan.Köh. En suosittele hengityksen pidättelemistä sitä odotellessa. Homma kukaties toimisi vähän paremmin, jos nimenomaan aloitettaisiin vallan hajauttamisesta eikä keskittämisestä, mutta tuo tietysti kävisi vallankumousta tekemään kootuun voimakoneiston luonnetta vastaan.\n04.06.2010, 18:48 #74\n04.06.2010, 20:46 #75\njengiyhteisöillä on hallussaan veneitä, joilla pääsee hurauttamaan merelle ja "sosialisoimaan" "kapitalistien" laivoja.\nKannattaa tutustua tilanteen taustoihin vähän pintaa syvemmältä. Ihmiset eivät laajassa mitassa ryhdy merirosvoiksi ihan vaan perkelyyttään. Valvonnan puuttuessa Somalian aluevesiä ja kalastusalueita on ryöstökalastettu rajusti ulkomaisin voimin ja niitä on myös käytetty jätteiden dumppaamiseen. Eurooppalaiset ja yhdysvaltalaiset laivat (minne lienevät liputettu) ovat ilmeisesti olleet suht ahkerasti asialla. Kun somalialaisten kalastajien elinkeino on näin tuhottu ja maa muutenkin kaaoksessa, niin ei-mitään-hävittävää -tilanteessa he käyvät ilmiselvän kohteen, eli ulkomaisten laivojen kimppuun.